16 октябр 2021, Тошкент вақти: 18:14\nПарижда - Бэнкси номи билан танилган сирли рассомга тегишли кўрилган асар.\nБэнкси номи билан танилган сирли кўча рассомининг ким ошди савдосида 1,4 миллион долларга сотилган расми савдо якунланиши биланоқ ўзини-ўзи майдалаб ташлади.\n6 октябрь куни Бэнксининг ўзи Instagram саҳифасида бу режа устида узоқ йиллар ишлаганини ёзди:\n- Бир неча йил олдин аукционда сотилиб қолса, деб расмга яширин тарзда шреддер ўрнатган эдим.\n“Шар тутган қиз“ деб номланган расм 1,04 миллион фунтга сотилганидан кейин кутилмаганда ўзини-ўзи майдалаб ташлади. Қатор Ғарб нашрлари чоп этган видеоларда манзарадан ҳайратга тушган пулдор томошабинларни кўриш мумкин.\nАукционни ўтказган Sothebyʼs ширкати шреддер ҳақида олдиндан билмаганини маълум қилди.\nРасмни ким олгани ёки энди унга киритилган сармоянинг тақдири қандай қилиниши, ҳозирча, номаълум.\nЎзини Бэнкси, деб атовчи сирли рассом Англиянинг Бристол шаҳрида яшайди. У бугунги кунгача ўз шахсини очиқламай келааётир.\nБритания полицияси депутат Девид Эмесснинг ўлдирилишини террорчилик ҳаракати деб ҳисобламоқда


- Ҳурматли Владимир Имомович, бизнинг саволларимизга жавоб беришга бажонудил рози бўлганингиз учун Сизга миннатдорлик билдирамиз. Қолаверса, Ўзбекистоннинг халқаро ҳамкорлигидаги устувор йўналишлардан бири бўлган ШҲТда Сиз 2019-2021 йиллар давомида Бош котиб лавозимида ишлагансиз. Марҳамат қилиб Шанхай Ҳамкорлик Ташкилоти бугунги кунда қандай тузилма эканлиги ва унинг халқаро майдонда қандай ўрин тутаётгани ҳақидаги фикрларингизни ўртоқлашсингиз...\n- Аввало шуни алоҳида таъкидлашни истардимки, нисбатан қисқа давр оралиғида Шанхай Ҳамкорлик Ташкилоти ривожланишнинг узоқ йўлини босиб ўтди ва глобал сиёсий ҳамда иқтисодий воқеликнинг ажралмас қисми бўлиб қолди.\n- Яхши маълумки, Президент Шавкат Мирзиёев Марказий Осиё минтақасини Ўзбекистон ташқи сиёсатининг энг муҳим устувор йўналиши этиб белгилаган. Марказий Осиё минтақачилигини мустаҳкамлашда ШҲТнинг ролини қандай баҳолайсиз?\n- ШҲТнинг пайдо бўлиши, биринчи навбатда, ХХ аср охирида биполяр тизим барҳам топганидан сўнг Марказий Осиёда янги вазиятнинг вужудга келиши, дунё мураккаб муаммолари ва олдиндан айтиб бўлмайдиган оқибатлари билан янги юзйиллика кириб келиши билан боғлиқ эди. Ўшандай мураккаб даврда Марказий Осиёдаги ёш мустақил давлатларнинг кўп қиррали янги таҳдид ва муаммоларга қарши туришида институцион миллийлашган минтақавий ҳамкорликка эҳтиёжи объектив ҳақиқат эди.\n- Шу нуқтаи назардан келиб чиққан ҳолда Ўзбекистон ва ШҲТ ўртасидаги ўзаро ҳамкорликнинг устувор йўналишлари ҳақида сўзлаб беришингизни сўраймиз...\n- Шанхай Ҳамкорлик Ташкилоти Ўзбекистоннинг кўп томонлама дипломатияси тизимида алоҳида ўрин тутади. Бу иккита муҳим жиҳат билан боғлиқдир.\n- Ўзбекистоннинг ташкилотга раислигидаги вазифа ва ташаббусларни батафсил тушунтириб берсангиз?\n- Албатта, мен юқорида айтган ҳамма гаплар декларатив баёнотлар эмас, балки улар аниқ ҳаракатлар билан тавсифланади.\n- Маълумки, жорий йил Ўзбекистон ШҲТ раиси сифатида ташкилотга аъзо давлатлар раҳбарлари саммитига мезбонлик қилади. Билишимизча, ушбу учрашув шу йилнинг сентябрь ойида Самарқандда бўлиб ўтади. Ушбу саммитга тайёргарлик ишлари ва бўлажак тадбирларнинг аҳамияти ҳақидаги фикрларингизни ўртоқлашсангиз...\n– Тўғри, Ўзбекистоннинг Шанхай Ҳамкорлик Ташкилотидаги раислигининг асосий воқеаси - Самарқанд шаҳрида бўлиб ўтадиган Давлат раҳбарлари кенгашининг йиғилиши тобора яқинлашмоқда. Унда ташкилот доирасидаги кўп қиррали ҳамкорликни янги сифат босқичига олиб чиқишга қаратилган мустаҳкам ҳуқуқий ва концептуал ҳужжатлар тўплами имзоланиши шубҳасиз.\n-Ҳурматли Владимир Имамович, бизга вақт ажратганингиз ва мазмунли суҳбатингиз учун миннатдорлик билдирамиз!


10:08 / 26.02.2020\nАҚШ президенти Дональд Трамп Украинадаги вазият сабабли Россияга қарши киритилган санкцияларнинг амал қилиш муддатини яна бир йилга узайтирди. Бундан ташқари, АҚШ Россия, Шимолий Корея, Туркия ва Ироқнинг бир нечта компаниясига қарши янги санкциялар жорий қилди.\nБу ҳақда Оқ уй матбуот хизматида маълум қилинди.\nРоссияга қарши Украина билан боғлиқ санкциялар Қримдаги вазият сабабли киритилган. Таъкидланишича, бундай қарор қабул қилинишига Украинадаги демократик жараёнларга путур етказилиши сабаб қилиб кўрсатилган.\n“Россия ҳукуматининг хатти-ҳаракатлари ва сиёсати АҚШнинг миллий хавфсизлиги ва ташқи сиёсатига фавқулодда ва мислсиз хавф солмоқда”, дейилган хабарда.\nУшбу санкциялар 2014 йилда президент Барак Обама маъмурияти томонидан киритилган. Илк санкциялар 2014 йил 6 мартда кучга кирган. Ўшандан бери ушбу санкциялар амал қилиши бир йилга узайтирилиб келинади.\nШунингдек, АҚШ Эрон ракета дастури қўллаб-қувватланиши билан боғлиқ ҳолда 25 февралда Россия, Шимолий Корея, Ироқ ва Туркиянинг бир қатор компаниялари ва жисмоний шахсларига қарши янги санкциялар жорий қилди.\nТаъкидланишича, санкциялар рўйхатига ҳаммаси бўлиб 13 та хорижий ташкилот ва жисмоний шахс киритилган. Улардан 5 таси Хитой ва Туркияда жойлашган.\nСанкциялар остига айнан қайси компаниялар ёки жисмоний шахслар тушгани маълум қилинмаган.\nБаёнотда таъкидланишича, ушбу ташкилотларга қарши санкциялар АҚШнинг Эронга ўз ракета салоҳиятини ривожлантиришга йўл қўймасликка қаратилган саъй-ҳаракатлари доирасида киритилган.


осон дармондори болалар учун мевали духовка фойдали байрам учун пирог нонушта оила учун қовурмоқ сабзавотли тез пишадиган энди ўрганувчиларга муаллифлик ошхонаси шарқ ошхонаси иссиқ таом оригинал ширин парҳезли\nтозалик дизайн шинам соч парвариши дазмол саломатлик кийим парвариши тана парвариши тоза ҳаво ошхона тозалаш идиш йиғиштириш таом кир ювиш бувиларимиз маслаҳати овқатланиш шинам маслаҳат кийим\nСоч оқариши эртами-кечми, ҳар кимни ўйга толдириши аниқ. Ёш ўтган сайин бошимиздаги оқ сочлар кўпайиши табиий ҳол. Лекин бугун айрим 20-25 ёшдаги қизлар сочига тушган оқ толадан кўп шикоят қилишади. Сочга эрта оқ тушмасин десангиз қуйидаги маслаҳатларга қулоқ тутинг.\nТаомномага эътибор беринг! Тўғри овқатланиш ва соғлом турмуш тарзини олиб бориш соч оқаришининг олдини олишнинг яна бир олтин қоидаси. Агар сочларингиз катта тезлик билан оқараётган бўлса, унда таомномангизга жиддий эътибор қаратиб, кўп тановвул қиладиган егуликлардан вақтинча воз кечинг. Шунда соч оқаришининг сабабини аниқлаш осон кечади. Мутахассислар кундалик таомномасида ловия, исмалоқ ва шолғомдан кўп фойдаланадиган кишининг сочи тез оқармайди дейди. Буни ўзингиз синаб кўринг. Шунингдек, таркибида йод кўп учрайдиган маҳсулотлар ҳам сочнинг оқаришига қарши энг яхши восита ҳисобланади.\nСарёғдан ёрдам. Оддий сарёғ таркибидаги минераллар ҳам соч оқаришинг жараёнини секинлаштириб, ҳаттоки ранг беришга ёрдамлашар экан. Сарёғни эритиб, соч илдизига уқаловчи ҳаракатлар билан суртиб чиқинг. Муолажани ҳафтада икки марта такрорлаш тавсия этилади.\nСтрессдан қутулинг! Муддатидан олдин соч оқаришининг асосий сабабларидан бири, бу – қаттиқ тушкунликка тушиш. Доим бир нарсани ўйлаш, ўзини нотинч ҳис қилиш ва нимадандир қўрқиб яшаш, охир-оқибат стрессга олиб келади. Натижада, нафақат сочлар, балки тана ҳам азият чекиши мумкин. Бунинг олдини олиш учун ўзингизни бўш тутиб, муаммоларингизни асабийлашиб эмас, балки тинч равишда ҳал қилишга ўрганинг. Доимий равишда жисмоний тарбия машқларини бажариб, танангизни чиниқтиринг.\nТеглар: соч парвариши


ИнтерФУТБОЛ :: «КАМБЭК»ЛАРИНГДАН АЙЛАНАЙ, ЧЛ…\nЧЛнинг охирги 2 мавсумида кузатилган «камбэк»лар - бу хаёлотга сиғмас қандайдир метафизика. Тўғриси, Европа клуб футболининг бош турнири охирги вақтларда кучли сеҳр ичида қолганини мантиқан тушунтириб бериш умуман имконсиздир. Буни на VAR (ушбу тизим фақат «МЮ» ва «Манчестер Сити» иштирокидаги ўйинлар - драмаларга маълум даражада таъсир ўтказди), на илк ўйинда ғалаба қозонган жамоаларнинг қўрқоқлиги ва на мураббийларнинг тактик ношудликларига боғлаб бўлади. Қанчалик ғалати туюлмасин, метафизика энг ишонарли изоҳдек кўринмоқда...\nЧЛ тарихида ҳали ҳеч қайси мавсумда бу қадар кўп «камбэк» қайд этилмаганди. Яъни илк ўйинда мағлубиятга учраган жамоаларнинг жавоб баҳсида курашиш ҳуқуқини қутқариб қолиши шунчалик кўп кузатилган эмасди. Ўзи мураккаб «камбэк»лар Чемпионлар Лигаси учун ҳеч қачон меъёр саналмаган. Мисол учун, 2004-2012 йиллар оралиғида илк ўйинни 2та ёки 3та гол фарқи билан бой берган бирор жамоа вазиятдан чиқиб кетолмаган. Демакки, турнирда нақ 8 йил давомида чинакам «камбэк» рўй бермаганди. Бундан олдинги икки ҳолатни эслаймиз:\nМавсум-2003|2004. Чорак финал. «Депортиво» «Сан Сиро»даги 1:4дан кейин Ла-Коруньяда «Милан»ни 4та жавобсиз гол билан «сийлади».\nМавсум-2003|2004. Чорак финал. «Реал Мадрид» ўз майдонида «Монако»ни 4:2 ҳисобида енгди, кейин Францияда «куйиб» қолди - 1:3.\nМавсум-2011|2012. Ушбу узоқ жимликни «Челси» ва «Наполи» клублари Лондондаги ўйиннинг қўшимча бўлимлари воситасидагина бузишди - «кўклар» Италияда 1:3 ҳисобида ютқазишганидан кейин ўз майдонларида 4:1 кўринишида устун келишди. «Ҳаётда тез-тез мўъжизаларга юз тутишинг мумкин. Лекин улар одатда мутлақо кутилмаган жойда бўй кўрсатади. Ҳар ҳолда, табиий равишда кутганинг амалга ошса, у мўъжиза ҳисобланмайди», - деганди сафарда 1:4 ҳисобида енгилганига қарамай, ўз майдонида «Милан»дек ўз даврининг яққол кучли клубига 4та жавобсиз гол «тортиқ» этган «Депор» бош мураббийи Хавьер Ирурета. Демакки, Ла-Корунья жамоаси устози миланликлар тўсиғидан ўтишга умуман ишонмаган ёки буни асло кутмаган...\nЕвропа Чемпионлар Лигасининг охирги икки мавсуми «плей-офф» раундларида рўй берган воқеаларни фақат қандайдир руҳий формула асосида шарҳлаш мумкиндек. Мутлақо тушунарсиз ечимлар....\n*** «Ливерпуль» - «Барселона» - 4:0. Каталониядаги 0:3дан кейин, боз устига, Муҳаммад Салоҳ ва Фирмино каби клуб етакчилари аралашувисиз...\n*** «ПСЖ» - «МЮ» - 1:3. Манчестердаги 0:2дан кейин, охирги дақиқалар, VAR аралашуви, пенальти...\n*** «Ювентус» - «Атлетико» - 3:0. «Ванда Метрополитано»даги 0:2дан кейин. Қирол Криштиану Роналду наъра («хет-трик»)си...\n*** «Реал» - «Аякс» - 1:4. Амстердамдаги 1:2дан кейин. Бир кўришда «Сантьяго Бернабеу»га нисбатан аланга олган муҳаббат таъсири.\n*** «Манчестер Сити» - «Тоттенхэм» - 4:3. Лондондаги 1:0дан кейин. Яна VAR аралашуви ва 90}3-дақиқада Раҳим Стерлинг томонидан урилган қутқарув голининг бекор қилиниши...\n*** «Аякс» - «Тоттенхэм» - 2:3. Лондондаги 1:0дан кейин. Сеҳрли 90}6-дақиқа, Лукас Моура...\n*** «Рома» - «Барселона» - 3:0. Камп-Ноу»даги 1:4дан кейин. Умидсиз «бўрилар»нинг қўққисдан ташланиши...\n*** «Реал» - «Ювентус» - 1:3. Туриндаги 0:3дан кейин. Ҳисоб 0:3 бўлиб турган бир паллада «Юве» дарвозаси томон пенальти белгиланиши (қўшиб берилган дақиқада) ва Жанлуижи Буффондан аччиқ таъриф: «Ҳакам юрак ўрнига ахлат қутисини кўтариб юрган экан...».\n*** «Рома» - «Ливерпуль» - 4:2. Англиядаги 2:5дан кейин. Умумий ҳисоб - 6:7, яна ярим финалда-я...\n*** Ҳа, минг-минглаб изоҳ ва тушунтиришларга бўйсунмайдиган руҳий тебранишлар... «Барселона» - «ПСЖ» ўйини (6:1) ЧЛга катта таъсир ўтказгани ҳақидаги теорияда жон борга ўхшайди. Март ойидаги ўша «жинни»лик қандайдир қўлланма-китоб, абадий намуна бўлиб қолгандек. Унда нима ёзилган? Ҳаммаси оддий гаплар: «Олдиндан таслим бўлиш аҳмоқлик, ҳаттоки, уят ҳам...». Кечагина «Энфилд Роуд» важоҳати олдида ожизона бош эгишга мажбур бўлган «Барселона»нинг ўша вақтдаги бош мураббийи Луис Энрике сўзларидан иқтибос келтирамиз: «Сержи Робертони майдонга туширар эканман, битта гапни қайта-қайта такрорладим - фақат жарима майдонига интил, албатта, гол урасан». Натижани бир эсланг, Париждаги 0:4дан кейин 6:1 ва охирги ҳал қилувчи гол муаллифи айнан Сержи Роберто. «Тўғриси, анча вақтгача тушунмаганман - ухлаяпманми ёки ҳаммаси реал ҳодиса? Ҳаётимда бирор марта бундай баланд шовқинни эшитган эмасдим», - дея кулиб эслаганди Роберто кейинчалик ўша сеҳрли оқшом воқелигини. «Камп Ноу»да рўй берган ғалати «камбэк»дан бир ҳафта ўтар-ўтмас «Монако» ўзгача куч олиб, «Манчестер Сити»га нисбатан «сурбет»лик қилганию, бамайлихотир чорак финалга йўл олгани эсингиздами? Ҳа, французлар эҳтимолки, Каталония мўъжизасидан ўзгача илҳом олишгандир.\n*** Воқеаларнинг кейинги ривожи эса ҳамманинг ёдида. «Ҳеч ким бизга ишонмаганди, - деди «Рома» халоскори Эдин Жеко бир йил олдин «Барселона» 3:0 ҳисобида доғда қолдирилган ўйиндан кейин. - Ҳамма-ҳамма жамоамизнинг кейинги раундга чиқиш имконияти кўпи билан 5 фоизга тенглигини таъкидлади. Очиғи, майдонда юз берган воқеаларни таърифлашга тил ожиз. Ақлга сиғмайдиган ва имкони йўқ қандайдир телбаворлик. Энди ярим финалдан роҳатлансак, бас. Шахсан мен буёғига ҳеч нарсадан қўрқмайман».\n*** Қисқаси, шу чўчимаслик синдроми охирги 2 йилда бутун ЧЛни қуршаб олгандек. Оддий айтганда, эндиликда ҳеч қайси жамоа ҳеч қайси рақиб ёки ҳисоб олдида қўрқувни ҳис қилаётгани йўқ. Энг муҳими, чўчимаслик хислати аксар жамоаларга қўл келмоқда ҳам. «Барчаси кишини эсанкиратиб қўядиган даражада. Агар ўйиндан олдин кимдир менга шундай бўлишини айтганида, асло ишонмасдим, уни телбага чиқариб қўярдим балки... Ҳар ҳолда, бундай қилишнинг иложи йўқлигини таъкидлардим, - деди Клопп «Энфилд» марказидаги хурсандчилик онларидан бир неча дақиқа ўтиб. - Қулоқ солинглар, ҳозир соат 10 дақиқа кам 23:00, демак, болалар кроватда ухлаб ётган бўлишлари керак. Йигитлар шунчаки, кўрсатиб қўйишди. Кучли шайланиш... Агар хоҳласангиз, менга жарима солаверинг, бироқ бу она тилим эмас ва бугунги воқеаларга бошқача тавсиф беролмайман».\n*** «Аякс» - «Тоттенхэм» ўйинидаги воқеалар ривожини қандай изоҳлаш мумкин? 3та бўлимдан ке-йин 3:0 - Амстердам клуби олдинда. Охирги 45 дақиқа натижаси - 0:3 ва «Тоттенхэм» ЧЛ финалчиси! Умуман, «шпорлар» жорий мавсум драмалар қиролига айланишди: 85-дақиқада урилган гол эвазигагина гуруҳ босқичидан чиқишди, 1|4 финал раундида уларга VAR тизимининг 90+3-дақиқадаги аралашуви қўл келди, Амстердамда эса 90}6-дақиқа (!)да гол уриб, «Аякс»ни «кўмишди». Айтингчи, бу қандай мўъжиза? «Тоттенхэм» бундай омадни қаердан ва қанчага сотиб олган...?\nҲа, фақат сайёрамизнинг энг зўр турниридагина шундай бўлиши мумкин...


Келин ўзининг дафн маросимидан 6 кун ўтиб уйига қайтиб келди (видео) - Zamin.uz\nҲиндистонда Вариша исмли аёл ўзининг дафн маросимидан 6 кун ўтиб полицияга мурожаат қилган, дея хабар берди «Times of India» газетаси.\nҲодиса Уттар-Прадеш штатида юз берди. 27 июль куни Ғозиобод шаҳар ҳуқуқни муҳофаза қилиш органлари ходимлари чемоданга жойланган аёл жасадини топишган. Яқинлари 24 ёшли қизнинг мурдасини тасдиқлашган. Терговчилар ёш келинни доимо хўрлаб келгани, уриб-калтаклагани учун эрини ва қайнота-қайнонасини қотилликда айблаб, ҳибсга олган.\nВаришанинг оиласи ва яқинлари дафн маросимини ўтказишиб, уни тупроққа қўйишди.\nБироқ бир ҳафта ўтар-ўтмас келин ўз оёқлари билан Ғозиобод полиция маҳкамасига юриб келди. У шу пайтгача илгари ишлаган қўшни шаҳарда бўлганини, фақат қаерга кетганини ҳеч кимга билдирмаганини сўзлаб берди.\nШундан сўнг турмуш ўртоғи ва қайнота-қайнонасига қўйилган барча айбловлар бекор қилинган.\nКелин эсон-омон оиласи бағрига қайтиб келгани яхши бўлди. Лекин полициячиларни бошқа масала ўйлантиряпти: «Унда чемодандан чиққан аёл ким? Кимнинг жасадини дафн этишди?» Ҳуқуқни муҳофаза қилиш органлари ходимлари аллақачон тергов ҳаракатларини бошлаб юборишган.\nДафн маросимидан тўрт ой ўтиб, марҳумни қабристонда тирик ҳолда топишди\n21-07-2020, 07:23, Дунё\nХитойда кремация қилиниб, кўмилган эркак уйига тирик ҳолда қайтиб келди\n9-07-2020, 14:38, Дунё\nҚозоғистонда эркак дафнидан 2 ой ўтиб уйига қайтиб келди\n4-11-2018, 11:27, Дунё\nЭркак дафн маросимидан икки йил ўтиб пайдо бўлди\n13-09-2018, 07:33, Дунё\nПарагвайлик йигит ўзининг дафн маросимига кириб келди...\n21-06-2018, 16:26, Дунё


Моратанинг устидан кулишди(фото)\n8 август, 2017, 09:27\nЛондоннинг “Челси” клуби ҳужумчиси Миши Батшуайи Англия Суперкубоги учун “Арсенал”га қарши кечган баҳсда Альваро Моратанинг устидан кулмаганлигини айтиб ўтди.\n“Айрим инсонлар мен ўз жамоадошимнинг устидан кулганлигимни айтишди. Бу мени хафа қилди ва аслида бундай бўлмаган эди. Мен доимо жамоамнинг муваффақиятдиан, гол киритишидан хурсанд бўламан. Голни ким киритишидан қатъий назар. Бу сизлар билишингиз лозим бўлган нарсадир”, – деб ёзиб қолдирди бельгиялик форвард ўзининг “Тwitter”даги расмий саҳифасида.\nМаълумот учун, “Арсенал”нинг пенальтилар сериясида эришган ғалабаси билан якунига етган ўйиндан сўнг, тақдирлаш маросимида телевизион кадрда Батшуайи Моратанинг ортида туриб кулаётгани намойиш этилган эди. Қайд этиб ўтиш жоиз, “аристократлар”нинг испаниялик ҳужумчиси шу баҳсда пенальтини тўғри тепа олмаган эди.


Қўқонда босқинчилик жиноятини содир қилган шахсларга жиноят иши қўзғатилди\nҲолат юзасидан Жиноят кодексининг 164-моддаси 2-қисми “б” банди билан жиноят иши қўзғатилди.\nЖорий йилнинг 25 август куни соат 01:30ларда Қўқон шаҳрида А.А, Ў.И. ва 16 ёшли, вояга етмаган М.Ж. бир гуруҳ бўлиб, Муқимий шаҳарчаси кўп қаватли уйлар орасида жойлашган йўлак орқали яшаш уйига велосипедда кетаётган 28 ёшли Я.Д.ни тўхтатишган.\nФарғона вилояти ИИБ ахборот хизмати хабарига кўра, улар Я.Д.ни уриб дўппослаб, нархи 2.000.000 сўмлик Mongoose PRO русумли велосипеди ҳамда нархи 1.500.000 сўмлик Honor 10 Layt русумли уяли телефон аппаратини босқинчилик йўли билан қўлга киритиб, ҳодиса жойидан яширинган.\nМазкур ҳолат юзасидан А.А., Ў.И. ва М.Ж.га нисбатан Қўқон шаҳар ИИО ФМБ ҳузуридаги тергов бўлими томонидан Жиноят кодексининг 164-моддаси 2-қисми “б” банди билан жиноят иши қўзғатилиб, Ў.И.га нисбатан суд томонидан “қамоққа олиш” тарзидаги эҳтиёт чораси қўлланилган.\nЭслатиб ўтамиз, Жиноят кодексининг 164-моддаси 2-қисмида кўрсатилган жиноятни содир этган шахс ўн йилгача озодликдан маҳрум қилиш билан жазоланади.


ЎзА - Жиззахда ҳам умумхалқ хайрия ҳашари кўтаринки руҳда уюшқоқлик билан ўтмоқда\n19.08.2017 15:16 Чоп этиш версияси\nПрезидентимизнинг жорий йил 27 апрель куни Жиззах вилоятига ташрифи чоғида ҳудудни иқтисодий-ижтимоий ривожлантириш, шаҳар ва туманларда кенг кўламли бунёдкорлик-ободонлаштириш ишларини амалга ошириш бўйича белгилаб берилган вазифалар асосида қурилиш ишлари бораётган ҳудудларда ҳам умумхалқ ҳашари қизғин давом этмоқда.\nАтоқли давлат арбоби ва адиб Шароф Рашидов таваллудининг 100 йиллиги муносабати билан Жиззах шаҳрида барпо этилаётган хиёбон ҳашарчилар билан айниқса, гавжум. Шаҳарнинг турли жойларидан келган бир неча минг ҳашарчи хиёбон қурилаётган 6,4 гектар майдонни қурилиш чиқиндиларидан тозалаш, кўкаламзорлаштириш ишларида қатнашмоқда.\nШароф Рашидов туғилиб, вояга етган кўча, Ҳамид Олимжон ва Зулфия хиёбони барпо этилаётган майдонларда ҳам кўп сонли ҳашарчилар уюшқоқлик билан ишламоқда.\nҚурилиш кўп жойда ҳашарчига ҳам иш кўп. Шаҳарнинг янги уй-жойлар, йўл ва кўчалар, хиёбонлар барпо этилаётган Тошкент, Мустақиллик, Алишер Навоий ва Шароф Рашидов кўчалари, Жиззах темир йўл вокзали ҳудудлари ҳашарнинг энг қизғин жойларига айланди.\nУмумхалқ хайрия ҳашари барча корхона-ташкилот, муассаса, фуқаролар йиғинлари ҳудудида кўтаринки руҳда ташкил этилмоқда.\n– Хайрия ҳашарида 653 гектардан зиёд майдонда ободонлаштириш ишлари амалга оширилади, – дейди “Маҳалла” хайрия жамоат фонди вилоят бўлими раиси А.Сатторов. – 413 километр ариқ-зовурлар тозаланиб, 49 зиёратгоҳ, 151 қабристон тартибга келтирилади. 488 минг туп дарахтга шакл берилиб, оқланади. Вилоят бўйича 190 нафар уруш ва меҳнат фронти фахрийси, шунингдек, кекса ва ногиронлар, ёлғиз қариялар, боқувчисини йўқотган, кам таъминланган оилаларнинг 6 минг квадрат метрлик турар-жойлари таъмирлаб берилади. Кўмакка муҳтож оилалар, ногирон ва ёлғиз кексаларга моддий ёрдам кўрсатилади.


Ўзбекистон Россияга малакасиз ишчилар етказиб беришда пешқадам\nРоссияда ишлаётган меҳнат муҳожирларининг асосий қисми қора ишчилардир.\nРоссияга кириб келаётган малакасиз меҳнат муҳожирлари қаторида ўзбекистонликлар пешқадамлик қилмоқда.\n"2010 йилда Россияда меҳнат муҳожирлари учун жорий қилинган осонлаштирилган миграция режими ўз ижобий натижаларини бера бошлади", дея маълум қилди Россия Бош вазири Владимир Путин билан бўлган мулоқот чоғида мамлакатнинг миграция бўйича раҳбари Константин Ромодановский.\nУнинг сўзларига кўра, Россияда миграция қонунчилигининг юмшатилиши мамлакатга юқори малакали мутахассисларни жалб қилишга қаратилган ва сўнгги бир йил давомида Россияга кириб келган олий тоифали ишчилар сони икки баробарга кўпайган.\n- Биз юқори малакали мутахассис муҳожирларининг сони икки баробарга ошганини кузатмоқдамиз. Россиядаги хорижлик малакали мутаҳассислар сони бўйича биринчи ўринга Хитой ва Украина, юқори малакалилар бўйича эса биринчи ўринга Германия, Англия, Франция чиқиб олди. Шу билан бирга биз Россиянинг Маъмурий Кодексини икки маротаба бузганларни мамлакатимизга киритмаяпмиз. Ўтган йил давомида давлатга шу тариқа 60 минг одам киритилмади, - деди Константин Ромодановский.\nРомодановский келтирган рақамларга кўра, 2010 йил давомида Россияга кириб келган 5 миллион меҳнат муҳожиридан 1,2 миллиони – ўзбекистонликдир.\nФедерал миграция хизмати бошлиғининг айтишича, Россияда ишга руҳсатнома олиш бўйича мурожаат қилишда Ўзбекистон фуқаролари пешқадамлик қилмоқда: умумий ҳисобдан улар 34 фоизни ташкил қилган. Иккинчи ва учинчи ўринни Тожикистон ва Украина эгаллаб келмоқда.\nФМХдан олинган маълумотга кўра, йилига 2 миллион рубл, яъни 70 мингдан зиёд АҚШ долларида маош оладиган ишчилар юқори малакали ҳисобланади.\nЮқори малакали ишчиларга кенг имкониятлар яратиш билан бирга Россия ҳукумати мамлакатда ноқонуний муҳожирларга қарши курашни давом эттирмоқда. Миграция хизмати тарқатган маълумотга кўра, ўтган 2010 йил давомида Россия миграция қонунчилигини бузган 200 минг муҳожир мамлакат ҳудудидан жарима тўламасдан чиқиб кетган. Бу эса Россия бюджети ярим миллиард рублдан қуруқ қолганини ангалатади.\nШу билан бирга, пул ишлаш илинжида Ўзбекистонни тарк этаётган юз минглаб меҳнат муҳожирлари орасида минглаб мутахассислар ҳам бор.\nМосквада бир неча йилдан буён таржимонлик қилаётган самарқандлик филолог Ира муайян малакага эга ўзбекистонликлар Россия фуқаролигини олишга ва шу билан қатор муаммоларни ҳал этишга интилмоқда.\n- Албатта мен фуқароликни олмаганимда ишга рухсатнома ва бошқа ҳужжатлари билан жуда қийналган бўлардим. Тўғри, кўплаб ўзбекистонлик мутахассис сифатида ноқонуний ишлаяпти ва нафақат қурилишда. Лекин қонуний ишлаш учун ўзбек мутахассисларига маҳаллий қонунлар рухсат бермайди. Шунинг учун улар мажбур Россия фуқаролигини олишга,- дея ўз фикрини билдирди иккита олий маълумотга эга самарқандлик Ира.\nМосквадаги “Ўзбекистонлик меҳнат муҳожирлари ҳуқуқларини ҳимоя қилиш” лойиҳаси мувофиқлаштирувчиси Юлдуз Отаниëзова ҳақиқатан Марказий Осиё, хусусан Ўзбекистондан келаётган мутахассислар жиддий бюрократик муаммоларга дуч келиб, фуқароликни олишга мажбур бўлаётганликларини гапиради:\n- Ҳар бир республикадан келадиганлар ичида юқори малакали мутахассилар кўп. Қандай бўлмасин, Ўзбекистонда ҳам интеллигенция, ҳам илмли одамлар кўп-ку. Бизга мурожаат қиладиганлар одатда оддий қурувчилар, разнорабочийлар, уборшицалар. Юқори малакали кадр сифатида ҳужжат тўлдирадиганлар камдан-кам. Чунки кўпинча улар меҳнат мигранти бўлиб келади. Уларга эса иш йўқ, чунки аввало россияликлар иш билан таъминланиши керак. Мана бизнинг участковий врачимиз самарқандлик корейс аёл. Ўша жойга ишга кириш учун бошқа шаҳарога бориб регистрацияга турган, ундан кейин бир кампир-чолни топиб уларга пулини бериб доимий пропискага турган. Кейин яна уч йил яшаб вақтинчалик яшаш ҳуқуқини олди, ундан кейин фуқаролик олиб ишга кирган. Фуқаролик бўлса ишга олади, чунки Россия ҳукумати шундан манфаатдор, - дейди Юлдуз Отаниëзова.\nУнинг сўзларига кўра, юқори малакали мутахассис деб номланиш учун Россияга меҳнат қилгани келаётганлар албатта муайян шартнома асосида таклиф қилиниши шарт.\n- Улар бу ерга оддий мигрант бўлиб келяпти. Юқори малакали мутахассис бўлиб келиш учун ўша ёқдан ҳужжатларни тайёрлаб, шартнома асосида Россияга кириб келиши керак, тушиняпсизми? Шунчаки билет сотиб олиб бу ерга келгани билан у мутахассис сифатида ишга олинмайди. Таклифнома асосида “Сизни бизлар таклиф қиламиз, иш жойингиз мана шу, ойлигингиз шунча”, деган ҳужжат билан келишлари керак. Бу категория одамлар Ўзбекистондан ҳужжатларни расмийлаштириб келишлари керак. Ваҳоланки, ўзбеклар орасида мутахассилар ҳаммадан ҳам кўпроқ , - дея ўз фикрини билдирди “Ўзбекистонлик меҳнат муҳожирлари ҳуқуқларини ҳимоя қилиш” лойиҳаси мувофиқлаштирувчиси Юлдуз Отаниёзова.


Худонинг сўзи сизга нима деяпти? — Dilkashradio.com\nХудонинг сўзи сизга нима деяпти?\nАссалому алайкум қадрдон биродалар. Худонинг Каломини ўрганиш осон эмаслигини бир неча сухбатларимиз давомидан билиб олгандирсиз. Худо Каломини ўрганиш қийин бўлса хам бунга астойдил киришсангиз, уни қандай ўқишни ва ўрганишни билиб оласиз. Биз аввал хам айтганимиздек Худонинг Каломи бир неча жанрга бўлинади. Дидактик, хикоя, шеърий, маталлар ва башорат жанрлари. Дидактик жанр бу хақиқатни баён этувчи жанр. Хикоя жанри эса тарихий воқеаларни, бирор кишининг биографиясини ва турли замонларда бўлаётган хикояларни ўз ичига олади. Шеърий жанрдан эса Худони севган одамнинг жуда қийин шароитда ўзини қандай сезганлигини билиб олиш мумкин. Бу жанрда авторнинг хатто тасаввур қилиб бўлмас шароитларда хам Худога умид боғлаганини ва Худонинг тинчлигини, айтиб бўлмас чуқур шодликка эга бўлганини кўрасиз. Авторнинг хаётини ўзингизники билан таққослаш имконига эга бўласиз.\nБу таққослаш ва ўрганганларингиз сизга далда беради. Шундай холатда Худога бўлган умидингиз кўпаяди. Маталлар жанри эса бизга дунёнинг қанақа эканлиги хақида тушунча олишимизга хамда доноликни ўрганишимизга ёрдам беради. Башорат жанри орқали Худо улуғворлигининг бир шуъласини кўриш, унинг ғазаби хақида билиш, дунёнинг қандай тугаши – хукмнинг келиши хақида билиб оламиз. Бу жанрни ўқигач дунёвий эхтиросларга энди бошқача нуқтаи-назар билан қарашни ўрганамиз. Тасвирланган нарсалардан ўзимиз учун огохлантиришлар оламиз. Худонинг Сўзи сизга нима деяётганини билгач, ўзингиздан сўранг: «Шу пайтгача мен бу хақиқатга зид яшаганманми?” “Бу хақиқатга асосланган холда мен энди қандай яшашим керак?” “Буни ёзишдан муаллифнинг асосий мақсади нима эди?” “Нима учун бу воқеа ёки таълимот хақида шунча кўп ёзилган?”. Хар бир гапни синчиклаб текширинг. Улар хақида фикр юритинг ва ибодат қилинг. Тўла китобга нисбатан ва шу гап жойлашган парчага нисбатан бу гаплар қандай ўрин тутиши хақида ўйланг.\nПарчанинг асосий мавзусини аниқлаб дафтарингизга ёзиб олинг. Такроран таъкидланган гапларга қараб парчадаги асосий мавзуни аниқланг. Дафтарингизга ёзиб олинг. Китобнинг асосий мавзуси нима эканлиги хақида хулосангизни қайтадан кўриб чиқинг. Парчанинг асосий темаси хақида қайтадан хулоса чиқаринг. Шундай сўнг китобда такрор-такрор таъкидланган нарсаларга асосланиб китобнинг асосий мавзуси хақида қайтадан хулоса чиқаринг. Чиқарадиган хулосангизда текстда бор мухим сўзларни иложи борича кўпроқ ишлатинг. Шу билан бирга гапларингиз қисқа, лўнда чиқсин. Бошида китоб хақида чиқарган хулосангиз тўғри эканми? Солиштириб кўринг. Баъзан тўғри талқин қилиш принципларини қўллаганда хам тушуниш қийин бўлган парчаларни учратамиз. Бизларнинг мухим таълимотларимиз эса Муқаддас Ёзувларнинг тушунарли ва такрорланган сабоқларига асосланган бўлиши керак. Тушунарсиз ёки тушуниш мураккаб бўлган оятлар орқали ўзингизча янги таълимот яратманг. Муқаддас китобдаги бирорта оят бошқа бирорта оятга зид келмайди. Тушуниш мураккаб бўлган оятларни тушунишга осон оятлар ёрдами билан талқин қилиш керак.\nЎрганаётган китоб ёки боб ёки парчанинг контекстига зид келадиган талқин яратманг. Чиқарган хулосаларингиз айни китоб муаллифининг бошқа китобларига мувофиқ ёки мувофиқ эмаслигини текширинг. Чиқарган хулосаларингиз Муқаддас Китобнинг бошқа хақиқатларига зид келмаётганига ишонч хосил қилинг. Ўрганганларингизни хаётингизга қўлланг. Қўллашдан олдин ўзингизга қуйидаги саволларни Беринг. Бу ерда берилган маъно менинг хаётимга қандай тааллуқли? Хаётимда нималарни ўзгартиришим керак? Китобдаги хақиқатни билганингиздан кейин, ўз хаётингизда нималар қилишингиз кераклиги хақида ибодат қилинг. Сиз ўзингизга: “Бу парчадаги қайси хақиқатларга ишонишим, қабул қилишим ва хаётимда бўйсунишим керак?”, деган саволни беринг. Энг асосийси Каломни ўрганаётганингизда Худонинг хузурида бўлинг. Юрагингиз Муқаддас Рухга очиқ бўлсин. Шундагина Худованд сизга айтмоқчи бўлган гапларни эшита оласиз.\nИнсон табиати 04


Чўл бағридаги янги мўъжиза – Қонунчилик муаммолари институти\nЧўл бағридаги янги мўъжиза\nЎтган ҳафта юртимиз ҳаёти катта воқеаларга бой бўлди — иқтисодиёт драйверига айланиши кутилаётган йирик қувватга эга мегалойиҳалар ишга туширилди. Улардан бири Қашқадарё вилояти Ғузор туманидаги “Uzbekistan GTL” заводи бўлиб, 25 декабрь куни давлатимиз раҳбари мазкур мажмуани тантанали очиб берди.\nШўртан газ-кимё мажмуаси яқинида жойлашган янги завод Ўзбекистоннинг табиий газ экспортини кескин камайтириш борасидаги саъй-ҳаракатларининг бир қисмидир. Энди газ хомашёси ўзимизда нефть-кимё ва кимё саноатида юқори қийматли маҳсулотлар ишлаб чиқариш учун ишлатилади, четга қайта ишланган ҳолда, аввалгидан қиммат нархларда сотилади. Шу жиҳатдан, бу лойиҳани мамлакатимиздаги 1-энергетика кластери дейиш мумкин. У юртимиз, умуман, минтақада нефть-газ-кимё саноати соҳасидаги энг йирик корхона сифатида иш бошлади.\nБугун Ўзбекистон, умуман, Марказий Осиё хорижий инвесторларда суюлтирилган синтетик ёқилғи (GTL) ишлаб чиқариш технологияларини ривожлантириш бўйича юқори қизиқиш уйғотмоқда. Бу табиий газнинг катта захиралари мавжудлиги, ушбу ресурсларни тижоратлаштиришдаги қийинчиликлар ва транспорт ёқилғисини етказиб бериш каби даврий муаммолар билан боғлиқ.\nШу нуқтаи назардан, Қашқадарё вилоятида бунёд этилган “Uzbekistan GTL” заводи юртимизга кириб келаётган хорижий инвестицияларнинг жиддий ўсишига олиб келади. Йирик лойиҳа келгусида мамлакатнинг табиий газни чуқур қайта ишлаш салоҳиятини янада кенгайтиришга хизмат қилади. Завод Ўзбекистоннинг янги саноат марказига айланади.\nМажмуада ишлаб чиқариладиган маҳсулотлар, айниқса, Ўзбекистоннинг ёқилғи-энергетика мустақиллигини таъминлаш ва ошириш, углеводород хомашёси импортини кескин камайтириш, ички бозорни юқори сифатли ҳамда экологик тоза ёқилғи билан таъминлайди. Лойиҳа юртимиз қишлоқ хўжалиги, кон-металлургия ва транспорт саноати учун ҳам муҳим аҳамиятга эга. Масалан, нефть-кимё ва бошқа хомашёларни қайта ишлаш мамлакатда жадал ривожланаётган тўқимачилик саноати эҳтиёжларини қондиради. Авиация ёқилғисининг ишлаб чиқарилиши эса республиканинг Осиё ва Европа ўртасида ҳаво хабига айланишга қаратилган мақсадига эришишга ёрдам беради.\nЗаводда йилига 3,6 миллиард метр куб табиий газ қайта ишланиб, қиймати 1 миллиард доллардан зиёд бўлган 1,5 миллион тонна тайёр суюқ маҳсулотлар ишлаб чиқарилади. Жумладан, 307 минг тонна авиакеросин, 724 минг тонна дизель ёқилғиси, 437 минг тонна нафта, 53 минг тонна суюлтирилган газ тайёрланади. Кўриниб турибдики, бу кичик кўрсаткич эмас, унинг иқтисодиётдаги аҳамияти ҳам шунга яраша салмоқли. Биргина авиакеросинни оладиган бўлсак, у бошқа заводларникига нисбатан жуда тоза ва сифатли бўлиб, энг замонавий самолётларга мўлжаллангани учун унга ҳамиша талаб бор. Умуман, ушбу маҳсулотлар ҳисобига, йилига 500 миллион долларлик импорт ўрни қопланиб, 200 миллион долларлик экспорт ва 2 триллион сўмлик солиқ тушумлари таъминланади. Натижадорлик жиҳатидан айтганда, бу ерда табиий газ 3 баробар юқори қийматли тайёр маҳсулотларга айлантирилади.\nДунёда “яшил иқтисодиёт”га ўтиш талаби кун сайин ошиб боряпти. Бу атроф-муҳит, экология хавфсизлигини таъминлашнинг муҳим шартларидан бирига айланган. “Uzbekistan GTL” маҳсулотлари эса жаҳондаги энг юқори экологик талаблар ва стандартларга тўлиқ жавоб беради. Бу ерда тайёрланадиган синтетик ёқилғи анъанавий ёқилғиларга нисбатан 40 фоиз кам чиқинди ва зарарли газ ҳосил қилади. Бунинг ҳисобидан, йилига 13 минг 500 тонна зарарли газларнинг ҳавога тарқалишига йўл қўйилмайди.\nЯна бир муҳим жиҳат, заводда ишлаб чиқариладиган дизель ёқилғиси ҳам камида Евро-6 стандартларига мос бўлади. Бу маҳсулотлар мамлакатимиздаги логистика марказларини ривожлантириш ва авиация хабларини ташкил қилишга мустаҳкам замин яратади.\nХалқаро энергетика агентлиги ҳисоб-китобларига кўра, GTL маҳсулотларини ишлаб чиқариш 2030 йилга бориб 2 баробар ўсади. Шу боис, янада юқори қўшилган қийматли бошқа турдаги маҳсулотлар ишлаб чиқариш ҳам режалаштирилган. Жумладан, завод негизида алкил-бензол, бутен ва гексен, синтетик мойлар, малеин ангидрид, эмульсион қўшимчалар, катализатор каби маҳсулотлар ишлаб чиқариш бўйича қиймати 620 миллион доллар бўлган 6 та лойиҳа амалга оширилиши мўлжалланган.\nБу ярим тайёр маҳсулотлар кимё ва маиший кимё, текстиль, чарм ва мебель, қурилиш материаллари ва электротехника каби соҳаларда кенг қўлланилади. Завод ишга тушганидан кейин жами 1 минг 300 та мутахассис юқори даромадли, доимий иш ўрнига эга бўлади.\nБир сўз билан айтганда, барпо этилаётган янги газ-кимё кластери мамлакатимиз саноати ривожига қудратли туртки бериб, унинг юксалишига катта ҳисса қўшади. Зеро, юртимизда замонавий саноатни шакллантиришда кимё ва нефть-газ кимёси соҳалари асосий “драйвер”лардан бўлиши учун амалий режалар белгилаб олинган.\nТашқи меҳнат миграциясига доир қонунчилик асослари такомиллаштирилмоқда


Россия: Санкт-Петербургда Эстония консули ФСБ ходимлари томонидан қўлга олинди\n29 сентябр 2021, Тошкент вақти: 07:58\nРоссиянинг Санкт-Петербург шаҳрида Эстония консули Март Лятте қўлга олинди. “Интерфакс” агентлигининг Федерал хавфсизлик хизмати (ФСБ) жамоатчилик билан алоқалар марказидан олинган маълумотларга таянган ҳолда хабар қилишича, Лятте “россиялик фуқародан ёпиқ турдаги материалларни олаётган пайтда” ушланган.\nРБК қайдича, россиялик чекистлар эстониялик дипломатнинг хатти-ҳаракатларини “очиқ душманона характер”га эга бўлган ҳаракат деб топганлар ҳамда бу борада халқаро ҳуқуқ меъёрлари доирасида чора кўришни ваъда қилганлар.\nЖорий йилнинг февраль ойида Россия билан Эстония ўзаро бир нафардан дипломатни бадарға қилишган эди. Аввал Эстония Россия элчихонасидаги ходимлардан бирини persona non grata (исталмаган шахс) деб эълон қилган. Бунга жавобан Россия ҳам эстониялик дипломатлардан бирини юртига қайтарган. Ўша пайтда Россия Ташқи ишлар вазирлигининг расмий вакиласи Мария Захарова Эстония томонидан бадарға қилинган ходим маданият ва таълим масалалари билан шуғулланганини билдирган эди.


Янги Зеландияда 2025 йилгача тамаки маҳсулотларидан тўлиқ воз кечиш режалаштирилмоқда.\nҲукуматнинг тамаки чекишга қарши кураш режасига кўра, тамаки маҳсулотлари савдосини босқичма-босқич чеклаш доирасида улардаги никотин даражасини камайтириш, тамаки ва сигаретга қатъий белгиланган нарх ўрнатиш, тамаки савдоси билан шуғулланувчи дўконлар сонини камайтириш чоралари кўзда тутилган.\nШунингдек, 2004 йилдан кейин туғилган фуқароларга тамаки маҳсулотлари сотишни тақиқлаш ҳам таклиф қилинмоқда.\nҲукуматнинг бу ташаббусини соғлиқни сақлаш ташкилотлари қўллаб-қувватлаган.\n“Тамаки – тарихдаги энг зарарли истеъмол маҳсулотидир. Биз ундан тўлиқ воз кечишимиз лозим”, деб айтган саратонга қарши курашиш жамияти ижрочи директори Люси Элвуд.\nБироқ ҳукуматнинг ушбу ташаббусини танқид қилувчилар ҳам топилди. Улар ушбу чекловлар салбий оқибатларга олиб келишини айтишмоқда. Жумладан, бунинг оқибатида кичик дўконлар касодга учраши ва тамаки қора бозори авж олиши мумкин.\nБундан ташқари, ҳукумат фуқароларнинг шахсий ҳаётига аралашишда айбланмоқда.\nМаълумотларга кўра, Янги Зеландиянинг ярим миллионга яқин аҳолиси ҳар куни тамаки маҳсулотлари истеъмол қилади. Мамлакатда ҳар йил 4,5 мингга яқин одам тамаки чекиш билан боғлиқ касалликлардан вафот этади. Тамаки чекиш Янги Зеландияда саратон касаллигидан ҳар тўртинчи ўлим сабабчиси ҳисобланади.\nЯнги Зеландия бош вазирининг тўйи омикрон сабаб қолдирилди\n20:11 / 13.12.2021\nЯнги Зеландияда номаълум эркак бир кун ичида коронавирусга қарши 10та вакцина билан эмланди


“Собиқ жосусга ишонса бўлади…ми”\n12 май 2021, Тошкент вақти: 10:09\nЎзбек махсус хизматларининг собиқ ходими Икром Ëқубовнинг душанба куни Лондон аэропортида “Каримов ўз халқини қирғин қилди”, дея баёнот бергани ҳақида илгари хабар қилинган эди.\nИ.Ëқубов Ўзбекистон президентини ўз халқини қирғин қилганликда айблаган, шунингдек, Ўзбекистон ҳудудида Маҳмуд Ҳудойбердиев бошчилигидаги ноқонуний жанговар гуруҳ Каримов режимини конституцияга зид воситалар билан ҳимоя қиляпти, деган айбловни ҳам илгари сурган эди.\nҚоронғу хонада қора мушукни топиш қийин, агар бу мушук хона ичида йўқ бўлса, деган эди файласуф Конфуций.\nЎзбекистон каби ëпиқ жамиятда рост қайда, ëлғон қайда аниқлаш қийин.\n“Ўзбекистоннинг янги тарихида биринчи бор МХХ зобити режимни танқид қилмоқда”,- дейди сиёсатунос Т.Йўлдошев.\nТошпўлат Йўлдошев Ўзбекистон МХХ ичида ҳам ўзгаришлар умиди билан яшаëтганлар борлигини айтади.\n“Қўлимга ҳам қанақадир флэшка (маълумотлар сақланадиган кичкина нарса) бериб маълумотларни етказишга ҳаракат қилишган. Мен унинг кимлигини билмайман. Ўгирилманг, деб шундай чўнтагимга ташлашган ва кетишган. Агар қанақадир провакация бўладиган бўлса, мен флэшкани тишлаб синдириб ташлайман, деб оғзимга яқинроқ жойга ушлаб юрганман. Кўрганимда эса ҳақиқатан ичида қанақадир маълумот бўлган. Лекин мен “Кейинчалик келиши мумкин. Кейинчалик ушлаши мумкин”, деб қўрқиб¸ фойдаланиб туриб маълум бир қисмини йўқотиб юборганман. Ўзимга кераклисини олиб, қолганини йўқотиб юборганман. Шунинг учун мен ўйлайманки, МХХ ходимлари ичида виждонлилари ҳам бор экан. Икром Ëқубовнинг ўшалардан бўлиши эҳтимолдан холи эмас”,- деди Т.Йўлдошев.\nИкром Ëқубовни яқиндан билган инсон ҳуқуқлари фаоли Суръат Икромов унинг Миллий хавфсизлик кенгашида ишлаганини айтар экан, унинг ўта муҳим ҳужжатларга дохил бўлганига шубҳа билдиради.\n“Унинг гапларига 100 фоиз ишониш қийин. Негаки одам хафа бўлса¸ бир нарсани сал кенгроқ қилиб гапириб юбориши мумкин.Энди бу бола шу ерда яшаган¸ МХХда алоқаси бор¸ отаси ҳам¸ буваси ҳам МХХда ишлаган¸ ўша системани яхши билади. Қисман гаплари тўғри деб тушунаман”, - деди С.Икромов.\nИкром Ëқубовнинг Ўзбекистон президентининг Маҳмуд Худойбердиев бошчилигидаги ноқонуний жангари гуруҳ дастагига суянгани ҳақидаги гаплар ҳақида айримлар илгари ҳам эшитган эди.\n“Бу масалани бундан олдин биз ҳам гапирганмиз. Шундай экан бу Икром Ëқубовнинг оғзидан чиқаëтган янгилик эмас”,- деди С.Икромов.\nЖурналист Галима Бухорбоева таъкидича, Икром Ëқубов “Озодлик” радиоси орқали чиқиш қилганлигининг ўта муҳим бир жиҳати бор.\n“Андижон воқеасидан уч йил ўтиб, биз биринчи бора воқеа талқинини МХХ ходимидан эшитмоқдамиз. Албатта, журналист ва инсон ҳуқуқ фаолларининг кузатишлари, кўрган-кечирганлари ҳақида ëзганлари муҳим, аммо қирғин ижрочиси бўлган идора ходимининг айтганлари муҳим. У тизим ичидан туриб воқеалар ҳақида айтади. Мен Икром Ëқубов айтган маълумотларга ишонаман”,- дейди Галима Бухорбоева.\nСовет жосуслари ҳақидаги китоб муалллифи Владимир Толцнинг айтишича, жосусларга умуман ишонмаслик керак.\n“Кечагача профессионал ëлғон гапириб келган одамнинг бирдан рост гапиришига шубҳа билдиришимиз мумкин. Аммо бошқа томондан, Каримов каби қонхўр бир режим бу жосусларни руҳий жиҳатдан чарчатиши ҳам табиий. Масалан, бошқа либерал давлатлардаги жосус ҳамкасбларининг ҳаëти уларникидан қулайдир. Бу томони ҳам бор. Нима бўлганда ҳам жосус Икром Ëқубовнинг «дил изҳори» Ўзбекистоннинг халқаро алоқалардаги ролига соя солади»,- деди В.Толц.\nИкром Ëқубов илгари сурган айбловлардан бири Тоҳир Йўлдош ҳаракатлари билан боғлиқ.\nТошпўлат Йўлдошев бу маълумотга муносабат билдириб: «Бунга мен ишонаман. Чунки Тоҳир Йўлдошнинг дунëни ларзага келтирадиган баëнотлари айнан Каримовга керак бўлган пайтда чиқади. Айнан Ислом Каримов мамлакатда қама-қамаларни кўпайтирган пайтда, қатағонни кучайтирган пайтда чиқади. Мантиқий томондан ҳам Тоҳир Йўлдошнинг МХХ билан боғлиқлигига ишончим комил эди. Балки ўзи боғлиқ эмасдир, лекин ëн-атрофида уни молиялаштириб турган одамлар МХХ офицери бўлса керак, деган ўй очиқ-ойдин пайдо бўлди»,- дейди Т.Йўлдошев.


ЎзА - Сармоя бериш тартиби янада соддалашди\n18.04.2017 18:00 Чоп этиш версияси\nМазкур банк жамоаси 340 мингдан ортиқ хонадон эгаларини тадбиркорликка жалб қилиш мақсадида тушунтириш ишларини олиб борди. Шундан 32 минг 700 дан зиёд фуқаро тадбиркорлик билан шуғулланиш истагини билдирган. Ҳозир улардан қарийб 22 минг нафарига 127 миллиард сўм кредит ажратилди.\n"Ипотека-банк" акциядорлик-тижорат банки томонидан журналистлар учун ўтказилган мулоқотда аҳолининг барча қатламларини тадбиркорликка жалб қилиш борасидаги қатор ўзгаришлар хусусида сўз юритилди. Айни вақтда мамлакатимизда аҳолининг банк кредитларига бўлган эҳтиёжларига кўра, 23 йўналишдаги фаолият учун сармоялар таклиф этилмоқда. Паррандачилик, балиқчилик, чорвачилик, ҳунармандлик, сервис хизматлари, қандолатчилик, тикувчилик кабилар шулар сирасидандир.\n– Сармоялар ажратишда, аввало, кам таъминланган оилаларни қўллаб-қувватлашга эътибор қаратилмоқда, – дейди банкнинг Тошкент вилояти бошқарувчиси ўринбосари Шуҳрат Қўрғонов. – Бунда уларнинг моддий манфаатдорлигини ошириш орқали ижтимоий аҳволини яхшилаш, иш билан таъминланиш даражасини ошириш кўзда тутилмоқда. Мисол учун, Олмалиқ шаҳрида яшовчи Боиржон Қаршибоевга металл буюмлар тайёрлашни йўлга қўйиш учун 10 миллион сўм ажратилди. Ҳозир темир дарвоза, панжара каби маҳсулотлар ишлаб чиқариш ҳисобига унинг оиласи кунига ўртача 60-70 минг сўм маблағ топмоқда. Ёки ангренлик Абдураҳмоновлар оиласига кўрпа, парда, кийим-кечак тикишни ташкил этиш учун сармоя ажратилди ва оиланинг моддий аҳволи яхшиланмоқда.\nМамлакатимизда кичик бизнес ва хусусий тадбиркорликни ривожлантириш, аҳолининг кенг қатлами, айниқса, касб-ҳунар коллежлари битирувчилари ва хотин-қизларнинг банк кредит хизматларидан самарали фойдаланишини янада кенгайтириш доимий эътиборда. Шу боис аҳолига сармоялар ажратиш тизимини янада соддалаштириш, имтиёзли даврини кенгайтириш чоралари кўрилмоқда. Айни вақтда микрокредитлар энг кам иш ҳақининг 200 баробаригача, асосий қарзни тўлашга олти ой муддатли имтиёзли даврни ҳисобга олган ҳолда, уч йилгача муддатга берилмоқда. Агар тадбиркор битта иш ўрни яратса кредит 9 фоиз, иккита иш ўрни яратилганда 8 фоиз, учтадан тўрттагача иш ўрнига 7 фоиз, бешта ва ундан ортиқ иш жойлари яратилганда 6 фоиз миқдорида берилмоқда.\nХалқ билан мулоқот ва инсон манфаатлари йилида банк жамоаси аҳоли билан ишлаш самарадорлигини янада ошириш чораларини кўрмоқда. Бунда "Ипотека-банк" акциядорлик-тижорат банки бошқаруви раисининг виртуал қабулхонасига келиб тушаётган мурожаатлар ҳам қўл келмоқда. 2016 йилнинг октябрида ташкил этилган мазкур хизмат орқали ҳозирга қадар бир минг уч юздан ортиқ жисмоний ва юридик шахснинг мурожаатлари қабул қилинган. Айни вақтда мазкур мурожаатларнинг қарийб 97 фоизи ўзининг ижобий ечимини топган.


«Миллий тикланиш» газетаси (26.10) шу номдаги партиянинг парламентдаги фракцияси йиғилишида 2017 йилга мўлжалланган бюджетнома – давлат бюджети, давлат мақсадли жамғармалари бюджетлари лойиҳалари, солиқ ва бюджет сиёсатининг асосий йўналишлари кўриб чиқилганини билдирди.\nЭътиборлиси шундаки, бу ҳақдаги каттагина ҳажмли мақоладан бюджетга оид бирорта суммани топа олмайсиз. Унда фақат қуруқ фоизлар келтирилган.\n«Кейинги йил учун … ЯИМнинг 7,8 фоизга, саноат маҳсулотлари ишлаб чиқариш 6,9, қишлоқ хўжалиги 6,2, капитал қўйилмалар ҳажми 9,6 фоизга ўсиши асос қилиб олинган», дейилади мақолада.\nШунингдек, давлат бюджети лойиҳасида ижтимоий харажатларни молиялаштиришга қарийб 60 фоиз маблағ ажратилиши кўзда тутилаётгани унинг ижтимоий йўналтирилганидан далолат экани таъкидланади.\nЭнг муҳими, бу фоизларнинг ҳеч биридан бюджет лойиҳасида айнан қайси соҳага қанча миқдордаги маблағ ажратилиши назарда тутилганини билиш имконсиз.\nАслида давлат бюджетининг суммалари кўп йиллардан бери халқдан сир тутиб келинади. Миллий хавфсизлик, мудофаа, ички ишлар соҳаларига ажратиладиган маблағ миқдори эса етти парда ортида махфий сақланаётганини айтмаса ҳам бўлади.\nКўриниб турибдики, бечора депутатлар ўзлари билмаган нарсаларни муҳокама қилиш билан овора. Нима қилсин, ахир улар ҳам ўзларини ишлаётгандек кўрсатиши керак-да!\ndata-title="Рақамсиз бюджетлар муҳокамаси" data-description=""Миллий тикланиш" газетаси (26.10) шу номдаги партиянинг парламентдаги фракцияси йиғилишида 2017 йилга мўлжалланган бюджетнома - давлат бюджети, давлат мақсадли ..." data-image="https://eltuz.com/wp-content/uploads/2016/10/rasm4032.jpg" data-url="https://eltuz.com/asosiy-mavzular/197532/" data-services="facebook,odnoklassniki,twitter,telegram" data-counter="ig">\nПрезидент Мирзиёев қарори билан 3 август куни Ўзбекистондаги машъум Жаслиқ қамоқхонаси ёпилди. Айни қарорда қамоқхона бинолари ва мулклари Қорақалпоғистон ...


Қозоғистон-Ўзбекистон муносабатлари барча соҳаларда янги чўққиларга кўтарилмоқда - Маулен Ашимбаев\n4 Июнь 10:35\nTASHKENT. Kazinform - Қозоғистон Парламенти Сенати Раиси Маулен Ашимбаевнинг Ўзбекистонга ташрифи давомида икки мамлакат ўртасидаги парламентлараро ҳамкорликни 2021-2022 йилларда ривожлантириш бўйича йўл харитаси имзоланди. Бу ҳақда М.Ашимбаев Facebook саҳифасида ёзди.\n«Чет давлатлар билан парламентлараро ҳамкорликни кучайтириш Сенатнинг асосий устувор вазифаларидан биридир. Маълумки, ушбу йўналиш доимо Давлат раҳбарининг диққат марказида. Шу муносабат билан бугун мен Ўзбекистон Республикасига расмий ташриф билан келдим.\nҚозоқ ва ўзбек илдизи, тарихи бир ва қардош халқлардир. Шунингдек, бугунги кунда Ўзбекистон нафақат Марказий Осиёда, балки жаҳон ҳамжамиятида Қозоғистоннинг ишончли стратегик шериги ва иттифоқчисидир. Маълумки, дўстлик ва биродарликка асосланган бундай яқин алоқаларни шакллантиришда Қозоғистон Республикасининг Биринчи Президенти – Елбасы Нурсултон Назарбоев катта ҳисса қўшган», - деди Сенат Спикери.\nМ.Ашимбаевнинг сўзларига кўра, бугунги кунда икки мамлакат раҳбарлари Қасим-Жомарт Тоқаев ва Шавкат Мирзиёев ушбу узлуксизликни сақлашга алоҳида эътибор беришмоқда.\n«Натижада, Қозоғистон-Ўзбекистон муносабатлари барча соҳаларда янги чўққиларга кўтарилмоқда. Парламентларимиз ҳам ушбу ҳамкорликни янада ривожлантиришга ўз ҳиссаларини қўшмоқдалар.\nТашрифнинг биринчи кунида мен Ўзбекистон Олий Мажлиси Сенати раиси Танзила Нарбаева билан учрашдим. Учрашув давомида биз ўзаро алоқаларни мустаҳкамлашда парламентларимизнинг, шу жумладан юқори палатанинг ролига эътибор қаратдик. Савдо-иқтисодий ва маданий-гуманитар алоқаларни ривожлантиришнинг муҳим механизмлари ҳақида суҳбатлашдик. Икки мамлакатнинг ушбу соҳалардаги салоҳияти жуда катта. Шунинг учун биз келажакда ушбу соҳаларда биргаликдаги ишларни амалга оширишда кўплаб қонунчилик ёрдами бўлади деб ўйлаймиз», - деди Сенат Раиси.\nУчрашув давомида, шунингдек, икки мамлакат Сенатлари ўртасида 2021-2022 йилларда парламентлараро ҳамкорликни ривожлантириш бўйича йўл харитаси имзоланганлиги таъкидланди. Ҳужжатда муносабатларни ривожлантириш бўйича аниқ чора-тадбирлар мавжуд. Шунга кўра, келажакда минтақалараро муносабатларни кенгайтириш, экологик муаммоларни, шу жумладан Орол денгизи, туризмни ривожлантириш, инвестициялар ва бошқа соҳаларни ҳал қилиш бўйича қўшма ташаббуслар қабул қилинади.\nБугун Қозоғистон делегациясининг Ўзбекистонга ташрифи доирасида бир қатор тадбирлар режалаштирилган.


ФАҚАТ ТАРҚАЛГАН ТУТҚАНОҚ ХУРУЖЛАРИ БИЛАН НАМОЁН БЎЛУВЧИ ЭПИЛЕПСИЯ » Тиббий психология – Расмий сайт\nЯнгиликлар » Энциклопедия » ФАҚАТ ТАРҚАЛГАН ТУТҚАНОҚ ХУРУЖЛАРИ БИЛАН НАМОЁН БЎЛУВЧИ ЭПИЛЕПСИЯ\nФАҚАТ ТАРҚАЛГАН ТУТҚАНОҚ ХУРУЖЛАРИ БИЛАН НАМОЁН БЎЛУВЧИ ЭПИЛЕПСИЯ\nБу эпилепсия идиопатик эпилепсиянинг бир тури бўлиб, фақат бирламчи-тарқалган тоник-клоник хуружлар билан намоён бўлади. Ауралар умуман кузатилмайди. Касаллик 1 ёшдан 30 ёшгача бўлган даврда ривожланади. Унинг энг кўп учрайдиган даври – бу жинсий балоғатга етиш давридир.\nМаълумки, аксарият идиопатик ва симптоматик эпилепсияларда тарқалган тутқаноқ хуружлари ҳам кузатилади ва улар алоҳида нозологияларга ажратилган. Аммо эпилепсиянинг шундай турлари борки, улар фақат тарқалган тоник-клоник хуружлар билан намоён бўлади. Бу касалликда ауралар, абсанслар ва миоклониялар кузатилмайди. Авваллари эпилепсиянинг бу тури "grand mal" деб аталган. Ҳозирда бу атама қўлланилмайди. Эпилепсиянинг Халқаро таснифида (1989) бу касаллик "Уйғонганда кузатиладиган катта эпилептик хуружлар" деб юритилади. Эпилепсиянинг бу тури кўп учрайди. Бироқ уни алоҳида нозология сифатида ажратишга оид мунозаралар ҳануз давом этмоқда.\nКлиникаси. Эпилептик хуружлар бемор энди уйқудан турганда ёки уйғонгандан ярим соатлар ўтгач рўй беради. Касаллик ҳеч қандай аурасиз тўсатдан ҳушдан кетиш билан бошланади. Бемор йиқилиб тушади ва тутқаноқ хуружлари ривожланади. Дастлаб бош ва тана мускулларида тоник қисқаришлар пайдо бўлади. Бу пайтда бемор қичқириб юбориши ва тилини тишлаб олиши мумкин. Қисқа вақтга нафас ҳам тўхтайди, беморнинг ранги цианотик тусга киради. Бу давр эпилепсиянинг тоник боскцчи деб аталади ва у 30-60 сония давом этади. Сўнгра хуружларнинг клоник боскичи бошланади. Бунда бош ва оёқ-қўллар титрай бошлайди. Бош орқа ва ён томонга буралади, кўз олмаси юқори ва ён томонга қараб оғади. Шу ҳолатда титрашлар давом этиб туради. Хуружнинг клоник босқичи кўп ҳолларда сийиб юбориш билан тугайди. Клоник босқич 2-3 дақиқа давом этади. Тоник-клоник хуружларнинг умумий давомийлиги 3-5 дақиқага тенг. Хуружлардан сўнг бемор қаттиқ уйқуга кетади, одатда, 2 соатга. Уйқудан тургандан сўнг кучли бош оғриғи безовта қилади. Неврологик статусда патологик ўзгаришлар аниқланмайди.\nХуружлар йилда 1-2 маротаба ёки ойда бир маротаба рўй беради. Ҳар ҳафтада кузатиладиган тутқаноқ хуружлари бу касалликда жуда кам учрайди. Идиопатик эпилепсиянинг ушбу турида хуружлар сони кўпайиб бормайди ва эпилептик статус жуда кам учрайди. Бемор тўйиб ухламаса ёки мажбуран уйғотилса эпилептик хуружлар яна пайдо бўлади. Ташхис қўйишда хуружларнинг, асосан, уйқудан уйғонганда ёки уйқу пайтида пайдо бўлишига алоҳида эътибор қаратиш лозим. Кам ҳолларда бу хуружлар тунги уйқуга кетаётганда, кундуз кунлари ухлаб турганда ёки дам олаётганда рўй беради. Хуружлар, шунингдек, беморни тўсатдан уйғотганда ҳам пайдо бўлади. Тўйиб ухламаслик, уйқусиз юриш хуружлар сонини кўпайтиради. Баъзида ҳайз кўриш даврида ҳам хуружлар кўпаяди. Неврологик статусни текширганда ўчоқли неврологик симптомлар аниқланмайди, беморнинг интеллекти пасаймайди.\nЭлектроэнцефалография. ЭЭГ текширувлари хуружлараро даврда ўтказилса, аксарият беморларда эпилептик фаоллик аниқланмаслиги мумкин. Эпилептик хуружлар рўй берган пайтларда билатерал-синхрон типда частотаси 3-4 Гц бўлган пиклар ва ўткир тўлқинли комплекслар пайдо бўлади.\nАсосан, балоғат ёшида бошланиши.\nФақат тоник-клоник хуружлар билан намоён бўлиши.\nАуралар, абсанслар ва миоклониялар бўлмаслиги.\nХуружлар, асосан, уйқудан уйғонгандан сўнг кузатилиши.\nХуружлар сони камлиги.\nИнтеллект сақланиб қолиши.\nЎчоқли неврологик симптомлар бўлмаслиги.\nБош мияда патологик ўчоқлар аниқланмаслиги.\nЭЭГ текширувларида эпилептик фаоллик кам кузатилиши.\nҚиёсий ташхис, асосан, иккиламчи-тарқалган тутқаноқ хуружлари билан ўтказилади. Иккиламчи-тарқалган эпилепсия ҳар доим ауралар билан бошланади.\nПрогноз. Касаллик прогнози хуружлар сони, даволашнинг эрта бошланиши ва антиконвулсантларни тўғри танлашга боғлиқ. Аксарият ҳолларда тўла ремиссияга эришиш мумкин. Бунинг учун антиконвулсантлар камида 3 йил мобайнида узлуксиз берилиши керак.\nҚўшилган: 23:03 / 15-04-2021 Ўқилди: 48\nФИКРИМ ЁМОНМИ ЁКИ ХУЛҚИМ?


– Нимасига ноз қиласиз, опа, тенгим чиқди, деб, дўппингизни осмонга отмайсизми? – деди еттинчи келин лабини буриб.\n– Мен «тенг»имни топсам, Ёдгорни ким уйлантиради, ким уйли-жойли қилади, келинпошша?! – чорасизлигидан саволга савол билан жавоб қайтарди ўттиз олти ёшли «опа».\n– Бўлди, жим… жим бўлинг, илтимос… Сизни севмайман, Шаҳриёр, тушуняпсизми?.. Унутинг ўртамизда ўтган гап-сўзларни! Ҳа, мен унутолдим, сизни ҳеч қачон севмагандек… Ҳозир чиройли кийимларингизни кийинг-у, келиннинг уйига боринг… Йўқ, йиғлаётганим йўқ… Хайр, энди ўчирақолинг телефонни…\nУзоқ йиғлаб ўтирдим. Сўнг, ўзимни қўлга олиб, юзимга табассум чиздим, боя отиб юборган телефонни қўлимга олдим. Рақам тердим. Жавоб берилгач, овозимга эркаланган тус бериб, сўз бошладим:\n– Алло… Ассалому алайкум… Яхшимисиз? Эсламайсиз ҳам… Соғиндим… Бугунми? Ҳа, соат 12 ларда бўш вақтим бор… Бўпти, кўришгунча, Азизбек ака…\nШафқатсиз тақдир ва «электрон» севги\n– Таклифномамни олдингизми?\n– Ҳа, таксист ҳозиргина ташлаб кетди. Лекин, афсус, тўйингизга боролмайман. Сизга чексиз бахт тилаб қоламан!\n– Нега келолмас экансиз? Ишончим комил, сиз тасаввур қилганимдан ҳам гўзалроқсиз, ҳамманинг кўзи сизда бўлади ҳали!\n– Кечиринг, аммо, сизни илк марта тўйингизда кўришни истамайман. Ундан кўра, умрбод кўришмай яшаганимиз афзалроқ менга…\n– Мен чарчадим тушунтираверишдан! Бас қилайлик ҳаммасини, тортишувга якун ясайлик… Кел, ҳаммасини бошидан бошлайлик!\n– Тугатиб, яна бошидан бошлашнинг нима кераги бор?!\n– Жанжалларимизни-да, нимани бўларди?\nНўхат ва малика\nФермер опа йиғилаётган хирмонни кўриб, ғайратига ғайрат қўшилганча, тун бўйи қўл остидагилар билан баб-баравар меҳнат қилди. Тонгга яқин ҳосил уюмига суяниб, кўзи илинибди.\nСени ҳеч қачон кечирмайман! Ялиниб-ёлворсанг ҳам! Қачондир, барибир қайтиб келасан… Келсанг эди… Ҳаммасини унутардим… кечирардим… берган озорларингни, хиёнатингни…\n– Қизим, оила, турмуш, деган нарса ҳар биримизнинг бошимизда бор. Илтимос, қайнонанг нон бермай қўйсаям, яна бироз чидаб тур, Холидани сўраб келаётганлар «Опасининг турмуши омонат экан…» – деб, айниб кетишмасин…\n– Шоҳиданинг тўйидан аввал ҳам шундай дегандингиз, ойи…\nШунча одам қаердан чиқаркин-а? Тавба… Шулардан бирортаси юкимни кўтаришга ёрдамлашиб юбормасмикин? Қўли бўш бирорта одам кўринмайди..\n– Буважон, мана бу кўзойнак сизга! Энди оввора бўлиб, ёнимга чиқиб ўтирмайсиз, китоб-газеталарни бемалол ўқийверасиз. Вақт тежалади!\n– Сендами, чироғим?..\n– Яна изимдан кузатиб келадиган бўлсангиз, акамга айтиб, таъзирингизни бераман! …Вой, яширининг, акам!..\nИкки оғиз сўз\n– Қачонгача шундай юрамиз ахир, наҳотки жонингизга тегмаган бўлса шунақа яшаш?! Ўлар бўлсам, ўлиб бўлдим-ку?\n– Хотиним шубҳаланяпти…\n– Хайрли тун! Эртага дўкон айланамиз, кейин кинога тушамиз, ундан кейин болаларниям бир айлантириб келамиз. Бўптими?\nЭркак қизнинг кўзёшларини кўрди. У ҳамон жуда гўзал эди…\nТун ва кун\nЙигит ўта тарбияли, тартибли ва талабчан эди. Қиз эса бетгачопар, пала-партиш ва ўзбилармон эди. Улар узоқ ва бахтли ҳаёт кечиришди.\n«Синглимнинг бахтини боғлаяпман…» – ўйларди ҳаётда ўзига суянчиқ бўлишга мос номзодни топа олмаётган опа. «Опам тенгини топмагунча, мен бахтимни тополмайман…» – андиша қиларди одоб-у чиройи тилга тушган сингил навбатдаги совчиларни қайтараркан. Опанинг тўйи куни сингил муҳаббатидан айрилди, танлагани уни ўзгасига алмаштириб кетган эди. Сингил вақтдан ўпкаларди: у бахтни сингилдан олиб, опага ҳадя қилганди гўё…\nАёл эрини таний олмасди: «Бизнинг тақдир йўлларимиз бошқа-бошқа экан!» Ажралишиб кетишди. Аёл тақдир деб билган ўша йўлдан кетди. Эри эса йўлида кесишган жинкўчага чалғиб кириб қолганини биларди. «У барибир адашганини билиб, ортига қайтиб келади. Менинг эса адаш кўчаларга киришга ҳаққим йўқ!» – дерди ишонч билан.\nУлар узоқ йиллар фарзанд кўришмади. «Худойим, майлига, қиз фарзанд берсанг ҳам, онасига дастёр бўлиб, кўнглини тўлдириб юрса бўлди…» – илтижо қиларди эр. «Худойим, ўтиниб сўрайман, бир ўғил фарзанд бер, отасининг қанотига кириб, камини тўлдириб юрсин…» – ёлвориб сўрарди аёл.\nУлар ўн етти йил деганда фарзандли бўлишди. Бир ўғил, бир қиз. Эгизаклар.\nБуванинг кампири ўтиб қолди. Куйди бува, сиқилиб-эзилди, ёлғизланиб қолди у. Вақт ўтгач, фарзандлари отага муносиб, иссиқ-совуғидан хабардор бўлувчи суянч излай бошлашди. Нариги маҳалладаги «номзод» буви эса, фарзандларининг «бир-бирингизга суянч бўлиб юрасизлар…» – деган сўзларига жавобан ҳеч қандай «суянч»га муҳтож эмаслигини айтганида, буванинг кўзларига ёш келди…\nАёл эри тунда алаҳсираб қизининг исмини айтиб чақиришига чидолмайди. Уни уйғотишга уйғотади-ю, сабабини айтишга сўз тополмайди. Эри ҳам индамайди. Сабабини жуда яхши билади.\nАёл кетолмайди. Қизи отасиз катта бўлишини истамайди. Ўшанда қизини эрининг армон бўлган севгилисининг исми билан аташга рози бўлган кунини лаънатлайди…\nЎқувчиларнинг навбатдаги бебошликлари сабаб, мажлисда ҳамкасблари олдида гап эшитиб, авзойи бузилиб чиққан ўқитувчи синфга кира солиб, ўқувчиларни уриша кетди:\n– Сенларни дастингдан мажлисда тикка турмаган куним борми ўзи?! Қачонгача давом этади бу бебошлик?! Сенларни ота-онанг ўқишга жўнатяптими ё безорилик қилишгами?!\n– Кечиринг, устоз, – болалар жўровозда узр сўрашди ўқитувчидан.\n– Сенлар-ку, эрта бир кун мактабни битириб кетасанлар. Бу ерда гап эшитган, асаби бузилган мен қоламан! Ҳали бир кун кўчада кўриб қолсанг, бирортанг саломингни тузукроқ бермайсан-у!\n– Устоз, салом берганимиз билан, барибир алик олмайсиз-ку, – сочлари икки ўрим қилиб ўрилган қизалоқ қўрқибгина гап бошлади.\n– Бу гапни қаердан олдинг, зумраша? – «тутаб кетди» ўқитувчи.\n– Ўтган куни Назира холамни қизи Анора опа сизга салом берганида алик олмадингиз-ку…\nЎқитувчи ўша қизни эслади. Анора – оғир шароитда катта бўлганига қарамай, олти йил уриниб ниҳоят талабалик бахтига эришган ўқувчиларидан бири эди. Ўша куни уни кўриб-кўрмасликка олиб кетганди. Айни дамда эса ўз ўқувчисининг кўзига қаролмас, ўзини оқлаш учун айтишга гап тополмай, бўғилиб кетаётганини ҳис қилиб турарди…\nҚайнона – она, она…\nЗулфия ўқишни битириб, уйга қайтганига кўп вақт бўлгани йўқ. Мутахассислиги бўйича ишга жойлашди, секин-аста қўли пул, номи обрў кўра бошлади. Уйда келинойисига рўзғор ишларида ҳам кўмак бериб келади. Шунга яраша, олий маълумотли бу қизнинг харидорлари ипга тизилган мунчоқдек турнақатор тизилишди. «Шўрлик» она, нима деса ҳам кўнмайдиган қизидан олган рад жавобни «дастурхончи»ларга «ўраб» беради.\nЗулфия на бировда кўнгли борини айтади, на келганлардан бировини ёқтиради. Ҳар сафар ойисидан уни сўраб келгувчиларнинг таърифини эшитиб, асаблари таранглашади, баъзан ёнида ҳеч ким йўқдек, ойисининг гапини чала қолдириб, хонани тарк этади. Отаси ҳам ҳайрон. «Бирор ножоиз одамга кўнгил бергандирки, бизга айтишдан чўчиётгандир!» – деб ўйлади ва шахсан ўзи қизни қистовга олиб, ҳақиқатни билишга бел боғлади. Кечки овқат дастурхони бошида «кун тартибидаги масала муҳокамага қўйилди.»\n– Мен ҳеч кимга кўнгил қўйганим йўқ, дада, – бошини қуйи солиб, жавоб берди Зулфия.\n– Унда нега сўраб келганларнинг кимлигини билмай туриб ҳам рад этасан?!\n– Ўқишда бўлиб, бошқа жойда яшаб юргандим. Уйга кам келардим, шунинг учун асл ҳаёт қанақа бўлишини билмаган эканман. Келинойимга қаранг – хўроз қичқирмасдан уйғонадилар, шаҳарда турсак ҳам, рўзғор хизматини қишлоқ аёлларидан зиёд бажарадилар. Акам ҳам хурсанд, бахтли. Лекин шунча фазилатларига қарамай, ойим ҳамиша қилдан қийиқ ахтарадилар, кимга рўпара бўлмасин, келинойимнинг ғийбати қилинади. Мен эрка ўсдим, рўзғорга келинойимчалик уқувли эмасман, наридан-бери курсларга қатнаб, у-бу пиширишни ўрганганимни айтмаса, тузукроқ пишириқ тайёрлашга ҳам ҳушим келмайди. Шунчалик пазанда, кўнгли очиқ, ширинсўз, дастёр келинойим қайнонасига ёқмаса, менинг тақдирим ҳақида ўзингиз ўйлаб кўраверинг…\nЗулфиянинг жавоби ҳамманинг бошини эгди. Кечки овқат дастурхон бошида совиди.\n«Сен буни тушунмайсан…»\nГарвардда ўқиб юрган кезларим, рус миллатига мансуб Людмила исмли қизни ёқтириб қолган эдим. У билан курсдош эдик, юридик соҳада таълим олардик. Курсдошларимизнинг ҳаммаси Людмила билан инглиз тилида гаплашар, фақат менгина унга рус тилида гапирардим. Унинг мен билан очилиб-сочилиб гаплашишини ўзимча муҳаббат деб ўйлардим. Чунки, бошқа курсдошларимиз билан менчалик яқин муносабатда эмасди.\n– Людмила, нега менга сира кўнглингни очгинг келмайди? Ахир бир-биримизни севамиз, буни сир тутишдан нима фойда?\n– Бу гапни қаердан олдинг? Мен севгига ишонмайман!\n– Қўйсанг-чи! Бошқалар билан мендек яқин эмассан-ку!\n– Бошқалар менга инглиз тилида гапиради. Сен буни тушунмайсан…\nЎйланиб қолдим. Нима, мен билан фақатгина рус тилини билганим учунгина яқин дўст бўлиб юрибдими? Ўзимни аҳмоқдек ҳис қилдим. Тонггача уйқум келмади, ундан нафратландим ҳатто. Кейин эса кечаги суҳбат давомида «чебурашка»га ўхшаб қолмаганимни кўрсатиб қўйиш учун мақтанчоқликка ўтдим:\n– Бизнинг юртимиз барибир маданият, илм-у фан жиҳатидан олдинда. Масалан, шу АҚШликлар чет элда таълим олиш имкониятидан ҳадеб фойдаланаверишмайди. Бизда эса нафақат АҚШ университетлари, балки дунёнинг деярли барча ривожланган давлатларида таълим олиш имконияти бор…\n– Бу имкониятлар бизда ҳам бор-ку!\n– Лекин оз муддат ичида юртимиз эришган муваффақиятларга бошқа давлатлар асрлар давомида ҳам эришгани йўқ. Ўзинг ўйлаб кўр: сен ўз тилингдан ташқари фақат инглиз тилини биласан холос. Мен эса ўз тилимдан ташқари, рус, инглиз, француз, турк, араб, корейс, олмон, шунингдек, Ўрта Осиё давлатлари гаплашадиган барча тилларда бемалол гаплаша оламан. Юртимиз мустақиллиги бизга шундай имкониятларни яратиб берди…\n– Бу жиҳатдан юртингизга ҳавасдаман, аммо сен ҳам ўйлаб кўришинг керак бўлган баъзи нарсалар борлигини билмаслигинг аниқ…\n– Ватанинг сен учун шунча имкониятлар яратиб қўйибди, илм олишинг, тил ўрганишинг, юксалишинг учун ҳамма йўллар очиқ. Лекин сен бунга жавобан бирон нима қила олдингми? Муносиб фарзанд бўла олдингми?\nУ нишонни аниқ олганди. Эҳтимол, бу унинг учун шунчаки сўз ўйини бўлгандир. Аммо, «Бошқалар менга инглиз тилида гапиради. Сен буни тушунмайсан…» деган гапларини эслаб, ўйланиб қолардим. Балки, Ватан тушунчасини шу қизчалик ҳам англаб етолмагандирман, деб…


Ўзбекистон Республикасининг “Баҳолаш фаолияти тўғрисида”ги Қонуни янги таҳрири лойиҳаси ишлаб чиқилди\nБугунги кунда Ўзбекистонда иқтисодиётни либераллаштириш, хўжалик юритувчи субъектлар фаолиятига давлат аралашувини камайтириш ва профессионал жамоат ташкилотларининг ролини ошириш бўйича ишлар фаол олиб борилмоқда. Бунда хорижий инвестицияларни жалб қилишга кўмаклашадиган қулай шарт-шароитларни яратишга катта эътибор бериляпти.\nБу жараёнда инвестициялаш объектлари сифатида таклиф қилинадиган активларни баҳолаш катта ўрин тутади. Таъкидлаш жоизки, бундай баҳолаш хорижий инвестор учун тушунарли ва шаффоф бўлиши керак. Бунинг учун эса баҳолаш Халқаро баҳолаш стандартларига асосланган бўлиши ва энг яхши хорижий амалиётларни ўзида акс эттириши лозим.\nТаҳлиллар шуни кўрсатдики, республикада баҳолаш фаолиятининг тараққиёти уйғун ривожлантирилаётган иқтисодий ислоҳотлар талабларидан орқада қолмоқда. Аввалам бор, бу умуман баҳолаш фаолиятининг норматив-ҳуқуқий базасига ва хусусан, асосий ҳужжат бўлмиш “Баҳолаш фаолияти тўғрисида”ги Ўзбекистон Республикаси Қонунига тегишли.\nЧунончи, амалдаги “Баҳолаш фаолияти тўғрисида”ги Ўзбекистон Республикаси Қонунида баҳолаш фаолиятини тартибга солишда давлат монопол ҳолатга қўйилган бўлиб, бу масалаларда профессионал касбий ташкилотларнинг иштирокини минимал даражада чеклаб қўймоқда. Бундан ташқари, хорижий қонун чиқариш техникаси тажрибасидан (АҚШ, Австрия, Польша, Чехия, Япония, Янги Зеландия, Россия, Қозоғистон ва бошқа давлатлар) келиб чиқиб, Қонун матнида ҳавола берувчи нормалар кўп, улар кўплаб сонли қонуности ҳужжатлари билан тартибга солинади. Бу баҳолаш фаолиятида ҳуқуқни қўллаш амалиёти бирлигини таъминлашни қийинлаштиради ва уни самарасиз қилиб қўяди. Бу эса, ўз навбатида, кўрсатилаётган баҳолаш хизматлари сифатига салбий таъсир кўрсатади.\nШу муносабат билан, ушбу масала ҳозирги замон талабларидан келиб чиқиб, баҳолаш фаолиятини янада ривожлантириш ва норматив ҳуқуқий базани такомиллаштириш мақсадида 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Илм, маърифат ва рақамли иқтисодиётни ривожлантириш йили»да амалга оширишга оид давлат дастурига киритилди (153-банд).\nМазкур қонун лойиҳаси ушбу кўрсатиб ўтилган Давлат дастурининг ижросини таъминлаш юзасидан ишлаб чиқилган.\nУнда назарда тутилган чора-тадбирларнинг мақсади, биринчи навбатда, хўжалик юритувчи субъектлар фаолиятига давлат аралашувини камайтириш ва профессионал жамоат ташкилотларининг ролини ошириш орқали баҳолаш фаолиятини давлат томонидан бошқарилишидан ўз-ўзини бошқаришга босқичма-босқич ўтказиш, баҳолаш сифати ва кўрсатилаётган баҳолаш хизматлари учун жавобгарликни оширишдир.\nҚонун лойиҳасида қуйидаги асосий ўзгаришлар назарда тутилмоқда:\nқонун лойиҳаси матнини ёзишда тўғридан-тўғри таъсир нормаларини қўллаш техникасидан юқори даражада фойдаланилди;\nтаклиф этилаётган қонун лойиҳасига Халқаро баҳолаш стандартлари (International Valuation Standards) принциплари асос қилиб олинган, уларга киритилган ўзгартиришлар ва қўшимчалар 2020 йил январда кучга кирган;\nқонуннинг алоҳида нормаларини баён қилишда АҚШ, Австрия, Польша, Чехия, Япония, Янги Зеландия, Россия, Қозоғистон каби мамлакатларнинг шу каби масалаларни тартибга солиш бўйича энг яхши амалиётидан фойдаланилди;\nтаклиф этилаётган қонун лойиҳаси билан баҳоловчи ташкилотларни давлат томонидан лицензиялаш бекор қилинади ва баҳоловчи ташкилотларнинг баҳолаш фаолияти соҳасидаги профессионал ташкилотларга аъзолиги билан алмаштирилади;\nбунда, соҳасидаги профессионал ташкилотлар сони чекланмайди, бу бир тарафдан баҳоловчи ташкилотларга профессионал ташкилотга аъзо бўлишда танлов ҳуқуқини берса, бошқа тарафдан, баҳоловчи ташкилотларга бундай жамоат ташкилотларини мустақил тузиш имкониятини беради;\nпрофессионал ташкилотларнинг вазифалари ва ваколатлари сезиларли даражада кенгаймоқда ва чуқурлашмоқда. Масалан, қонун лойиҳасида профессионал жамоат ташкилотларини ўз аъзолари томонидан қонун ҳужжатлари талаблари бажарилиши устидан назоратни амалга ошириш, баҳолаш ҳаидаги ҳисоботларнинг ишончлилиги масаласини суддан олдин кўриб чиқиш, ўз аъзоларининг рейтингини ўтказиш, аъзоликка талабларни белгилаш, касбий ахлоқ кодексини ишлаб чиқиш, баҳолаш хизматларининг сифатини ошириш учун услубий материаллар ишлаб чиқиш, баҳолаш фаолияти соҳасидаги норматив-ҳуқуқий ҳужжатларни ишлаб чиқишда иштирок этиш ваколатларини бериш назарда тутилган;\nҳужжат лойиҳасида барча тартиб-таомиллар масалаларини энг юқори даражада автоматлаштириш ва инсон омилини истисно этиш назарда тутилган, хусусан, махсус ахборот ресурси – Баҳолаш фаолиятининг Ягона ахборот платформасини ташкил қилиш мўлжалланмоқда. Ушбу платформа автоматик вақт режимида ишлайди ҳамда баҳолаш масалаларига тегишли барча ахборотни ўз ичига олади, унинг очиқлиги, долзарблиги ва барча манфаатдор шахслар томонидан бемалол фойдаланилишини таъминлайди;\nбунда баҳоловчиларни сертификатлаш, уларга тоифалар бериш, бахсли вазиятларда суд органлари сўровига кўра баҳолаш материалларини кўриб чиқиш, соҳадаги норматив-ҳуқуқий ҳужжатлар, шу жумладан миллий баҳолаш стандартларини ишлаб чиқиш давлат зиммасида қолдирилади. Аммо, бу ерда барча комиссиялар ишида жамоат ташкилотларининг давлат органи томонидан ваколат берилган вакиллари жалб қилиши лозимлиги белгиланади.\nУшбу кўрсатилган чоралар иқтисодий ислоҳотлар талабларидан келиб чиққан ҳолда активларни баҳолаш билан боғлиқ масалаларни ҳал қилишни оптималлаштириш ва тартибга солиш, асоссиз чекловлар, алоҳида тартиботларни истаганча талқин қилишлар, ортиқча маъмурий тўсиқлар ва ушбу масалаларни тартибга солишнинг эскирган механизмларини бартараф этиш имконини беради. Шунингдек, қонуности ҳужжатлар сонини қисқартиришга, баҳолаш фаолияти соҳасида ҳуқуқни қўллаш амалиётини такомиллаштиришга ҳамда республикамиз иқтисодиётига хорижий инвестицияларни жалб қилишга хизмат қилади.\nДавлат активларини бошқариш агентлиги Баҳолаш фаолиятини лицензиялаш ва риэлторларни сертификатлаш бошқармаси\nБахолаш_фаолияти_тугрисида_Конун_янги_тахрири_29_07_2020й.doc [ ] 249 kB


Ислом тарихи: ФИРЪАВНЛАР ТАМАДДУНИ. МУСО АЛАЙҲИССАЛОМ.\nМИСР НАБИЙЛАРИ ВА ТАМАДДУНЛАРИ\nНуҳ алайҳиссалом давридаги тўфондан кейин у зотнинг фарзандлари, аввал айтиб ўтганимиздек, турли тарафларга тарқалиб кетди. Сом ва унинг ўғиллари Ироқ, Арабистон яримороли, Яман ва бошқа тарафларга, Ҳом ва унинг ўғиллари эса Ҳиндистон тарафга тарқалди. Улардан баъзилари Африка қитьасига бориб жойлашди. Бушман деган бутпарастлардан иборат жамоа Африканинг жануби-ғарбий тарафида қарор топди. Аллоҳ таоло уларнинг устидан ҳатантутларни ҳукмдор қилиб қўйди. Кейинроқ қора танлилар, занжийлар Африканинг ҳамма тарафини эгаллаб олишди. У ердан қочиб борганлар Африканинг ўрмонларига, ҳеч ким билмайдиган жойларига беркиниб олишди. Барбарлар эса ушбу қитъанинг шимоли-ғарбий тарафларини ўзларига ватан тутдилар.\nҚадимги мисрликлар эса Нил дарёси қирғоқларининг шимолий қисмларини эгаллаб олишди. Бу халқларнинг барчаси бутларга ибодат қилар эди.\nМиср Африка қитъасининг энг серҳосил минтақаларидан бири эди. Шунинг учун унинг аҳолиси жуда ҳам кўп бўлиб, унда фиръавнлар давлатига асос солинди.\nСекин-аста бу давлатнинг ҳукмдорлари худолик даъвосини қилишга ўтишди. Халқни турли-туман эҳромлар бино қуришга мажбурлаб, ҳайкаллар ясаттиришди. Бу ишларни ўзларининг таъбири билан тамаддун – цивилизация деб атадилар.\nМана шу пайтларда Иброҳим алайҳиссалом ўз жуфти ҳалоллари Сора онамиз билан Мисрга келдилар. Миср фиръавни Сора онамизни ўзиники қилиб олишга уринди. Лекин у кишини фиръавндан Аллоҳ таолонинг Ўзи қутқарди. Бу воқеанинг тафсилотини Иброҳим алайҳиссаломнинг ҳаётлари ва пайғамбарликлари хусусидаги бобда Абу Ҳурайра розияллоҳу анҳудан ривоят қилинган ҳадис орқали батафсил ўрганган эдик.\nФиръавн Сора онамизга Ҳожарни ҳадя қилиб берди ва икковларини Мисрни тарк қилишга амр этди. Бу гаплар ҳам юқорида айтиб ўтилди.\nАллоҳ субҳанаҳу ва таоло золим фиръавнларга Шом юртидан келган чўпонларни устун қилиб қўйди. Бора-бора улар катта ҳудудни ўзларига бўйсундириб, подшоҳ бўлиб олишди ва бу халқ Ҳалкусис деган ном билан танилди.\nФиръавнларнинг маълум бир даври Тутмос (Тҳутмос) III (мил. авв. XV аср) ҳамда Рамсес II (мил. авв. XIII аср) даври деган ном билан машҳур бўлди. Тутмос III ҳамда Рамсес II Шомдаги Ҳайсия давлатига қарши уруш олиб бориб, уни йўқ қилишди. Уларнинг диёрида хойротлар зиёда бўлди. Шу билан бирга, куфр, фисқу фасод, ширк каби иллатлар ҳам ҳаддан ошиб кетди. Бу ишларнинг энг ёмони шу бўлдики, Бану исроилликлар ичида «Яқинда бир ўғил бола туғилиб, фиръавн ва унинг қавмини йўқ қилади», деган гап тарқалиб, фиръавнлар Бану Исроилда туғилган ўғил болаларни ўлдира бошлашди.\nМусо алайҳиссалом «улул азм» («сабот-матонатли») пайғамбарлардан биридирлар. У зотнинг «Калимуллоҳ» деган лақаблари ҳам бор. Мусо алайҳиссаломнинг ҳаётлари куфрга, исёнга, ширкка қарши кураш билан ўтган.\nБану Исроил Юсуф алайҳиссалом даврларида асл ватанларидан Мисрга ҳижрат қилган эди.\nАкалари Юсуф алайҳиссаломни қудуққа ташлаб кетганларидан сўнг карвондаги йўловчилар у кишини топиб олиб, Миср азизига, яъни вазирга сотишди.\nОрадан йиллар ўтиб, Юсуф алайҳиссалом бош вазирлик мартабасига кўтарилдилар ва ота-оналари бошлиқ бутун қавмларини Мисрга чақирдилар.\nЗамон ўтиши билан улар шу жойда ўрнашиб, ўзларидан кўпайиб, кўп сонли халққа айланишди. Қавмларидан кўплаб пайғамбарлар чиққан, қадимдан самовий динлар билан алоқада бўлиб, пайғамбарлар келтирган ақийда ва динга эгалик қилиб яшаб ўтган бу халқ Мисрнинг бутпарастлик динини ҳеч қабул этмас, айниқса фиръавннинг шахсига сиғинишни мутлақо истамас эди. Ўзини Худо ўрнига қўйган фиръавн уларни айнан шу сабабли қийнарди.\nШу билан бирга, илоҳий таълимот, илоҳий тузум ва илоҳий адолатдан хабардор бўлган Бану Исроил қавмида фиръавн ўз шахси, ҳукми ва худолик даъвосига қарши катта хавф-хатарни кўрарди. Бану Исроилнинг ҳақиқатдан хабардорлигининг ўзи фиръавн учун катта ташвиш эди. Фиръавнга қолса, қани энди Бану Исроил ўзи билган ҳақиқатга амал қилмаса ва ўша ҳақиқатни ерлик аҳолига ҳам ўргатмаса.\nШу мақсадда фиръавн дастлаб уларнинг ораларини бўлиб ташлади. Бану Исроилни эзиш, зуғум ўтказиш сиёсатини олиб борди, ўзига сиғингани учун ерлик аҳолини улардан юқори қўйди. Ниҳоят Бану Исроилни заифлаштириш йўлини ўйлаб топди: ўғилларини бўғизлаш ва қизларини тирик қолдириш сиёсатини қўллади. Шу йўл билан аста-секин Бану Исроилни ер юзидан умуман йўқотишни режалаштирди. Эркаклар йўқ бўлиб кетаверса, одам сони камаяди, аёлларни хоҳлаган кўйга солиш осон бўлади.\nБунинг учун баҳона ҳам топилди. Ривоятларда келишича, фиръавн атрофидаги гумашта сеҳргар-коҳинлар унга «Бану Исроилдан келажакда туғилажак бир ўғил бола сенинг мулкингнинг заволидир», деган хабарни етказишди.\nФиръавн ўз мулкининг заволга учрашига чидай олмади. Тахтига бўлган хавфни жонига бўлган хавфдан устун кўрди. Гарчи ўзи худоликни даъво қилса ҳам, тахтига хавф солгани учун она қорнидаги ҳомиладан ҳам қўрқди.\nФиръавннинг гумашталари унинг бу заиф жойини яхши билишарди. Шунинг учун фиръавнга ёқмаган тоифанинг қорнидаги боласини ҳам унга ашаддий душман, тахтига кўз олайтирган қилиб кўрсатишга уринишди. Келажакда Бану Исроилдан туғиладиган ҳар бир ўғил бола унинг мулкининг заволи бўлиши мумкин. Шу боис фиръавн «Улар дарҳол ўлдирилсин!» деган фармон чиқарди. Шу соатдан бошлаб ҳар бир Бану исроиллик ҳомиладор аёлнинг ёнида бир доя қўшилиб юрадиган бўлди. Аёлнинг кўзи ёриши билан доя кўрар, чақалоқ ўғил бўлса, хабар берар ва жаллодлар болани ўлдиришарди. Шу тариқа фиръавн ўзининг мисли кўрилмаган шафқатсиз сиёсатини юргизди.\nМусо алайҳиссалом даврларида Рамсес II нинг фиръавн, Бани Миср подшоҳи (мил. авв. XIII аср) бўлганини кўпчилик таъкидлайди. Қуръони Каримда Худонинг йўлидан чиққан фуқароларни ўз хоҳишига бўйсундиришга ҳаракат қилган, одамларга ўзининг робб сифатида кўрсатган, ўзига бўйсунмай, унинг айтганини қилмаган, унга қул бўлишни хоҳламаганларга чексиз зулм ўтказган ягона ҳукмдори мутлақ бу шахс мустабид подшоҳ сифатида сифатланади.\nЎзи ҳукмронлик қилган ер аҳолисини турли тоифаларга ажратиб, бўлиб ташлаш барча фиръавнларнинг одатидир, чунки у фақат ўзини, ўз ҳаловатини, ўз тахтини ўйлайди. Тахтдан ажраб қолмаслик учун ҳар қандай пасткашликдан қайтмайди. Аҳолини парчалаш эса фиръавнга айнан тахтни мустаҳкамлаш, шахсий роҳатини таъминлаш учун керак. Чунки фиръавн аҳолини тоифаларга бўлиб ташлаб, уларнинг орасида низо чиқариб, бир-бирига қарши қилиб қўйса, улар бир-бирлари билан овора бўлиб, фиръавн билан ишлари бўлмай қўяди. Қайси тараф ўзига яхшироқ топинса, ўшани қувватлаб, бошқаларнинг томошасини кўриб, ҳукм сураверади. Мусо алайҳиссалом даврларидаги Миср фиръавни ҳам шу йўлдан бориб, Миср аҳолисини турли тоифаларга бўлиб ташлаган эди.\n«Улардан бир тоифасини эзар, ўғилларини сўйиб, қизларини тирик қолдирарди. У бузғунчилардан бўлган эди» (Қасас сураси, 4-оят).\nФиръавн эзган тоифа Бану Исроил эди.\n«Биз эса ер юзида хўрланганларга беминнат неъмат беришни, уларни пешво қилишни, уларни ворислар қилишни ва ер юзида уларга имкон беришни, Фиръавн, Ҳомон ва икковининг лашкарларига улардан қўрққан нарсаларини кўрсатишни истаймиз» (5-6-оятлар).\nФиръавн, Ҳомон ва уларнинг аскарлари Бану Исроилдаги нима учун қўрқишарди? Аниқки, улар мулкига завол етиш хавфидан беҳаловат эдилар. Аллоҳ таоло улар қўрққан нарсани айнан Бану Исроил орқали кўрсатишни ваъда қилмоқда.\n«Барибир ўлиб кетади, деб болани ташлаб қўйма, уни эмизавер, ноумид бўлма. Агар фиръавннинг одамлари уни ўлди-ришидан қўрқсанг, болани сандиққа солиб, дарёга ташла». «...қўрқма, маҳзун бўлма...» «Боламга нима бўлар экан, деб қўрқма. Жигаргўшамдан ажраб қоляпман, деб хафа бўлма».\nАллоҳ Мусо алайҳиссаломнинг онасига билдирган иш амалга ошди: ичига гўдак Мусо солинган сандиқ дарёда оқиб келиб, фиръавннинг қасридаги боққа кирди. Ҳеч нарсага қодир бўлмаган, ҳатто ўзига керак бўлган овқатни ҳам тановул қила олмайдиган гўдак Мусо душманнинг қоқ ўртасига келиб тушди. Аллоҳ таоло фиръавннинг хотинининг қалбига гўдакнинг муҳаббатини жойлади. Унинг гапи билан гўдакни ўлдирмай, боқиб олишга қарор қилинди. Мусо алайҳиссалом ўз қавмига мойил бўлиб ўсиб-улғайдилар. Бир куни Бану исроиллик бир одам ерлик қибтий билан жанжаллашиб қолди. Бану исроиллик Мусо алайҳиссаломдан ёрдам сўради. Мусо алайҳиссалом қибтийни бир уриб, ўлдириб қўйдилар.\n«...ва шаҳарнинг нариги четидан бир киши шошиб келиб: «Эй Мусо, аниқки, аъёнлар сени ўлдириш учун тил бириктирмоқдалар. Чиқиб кет! Мен сенга насиҳат килувчиларданман», деди» (20-оят).\nСўнг Мусо алайҳиссалом Мадян юртига бош олиб кетдилар. У ерда икки қизга қўйларини суғоришда ёрдам бердилар. Ўша икки қизнинг оталари бўлмиш Шуайб алайҳиссалом Мусо алайҳиссаломга саккиз ёки ўн йил ишлаб бериш шарти билан қизларидан бирини никоҳлаб беришни таклиф қилдилар ва бу гап амалга ошди ҳам. Орадан йиллар ўтди. Вақти-соати келганда, Мусо алайҳиссалом ўз аҳллари билан Мисрга қайтишга қарор қилдилар. Сийно минтақасига етиб келганларида Аллоҳ ваҳий қилиб, у зотни фиръавн ва унинг қавмига пайғамбар қилиб юборди. Шу билан бирга, Аллоҳ Мусо алайҳиссаломга акалари Ҳорунни ёрдамчи қилиб берди, у зотни мўъжизалар билан қўллаб-қувватлади.\nАллоҳ таоло бу ҳакда Нозиъот сурасида хабар берган:\nТур тоғида – Туво деб аталган муқаддас водийда Мусо алайҳиссалом бошқаларга насиб этмаган марҳаматларга жумладан, Ҳақ субҳанаҳу ва таоло билан роз айтишиш бевосита сўзлашиш шарафига муяссар бўлганлар. Оятда мана шу улкан ҳодиса зикр қилиняпти. Ўшанда Аллоҳ таоло Мусо алайҳиссаломга деди:\nЯъни «Эй фиръавн, сенда кофирликдан, худолик даъвосини қилишдан ва бошқа гуноҳларингдан покланишга рағбат борми?» дегин.\nКунда динга даъват қилувчилар учун катта ибрат бор. Улap даъват қилинаётган шахс фиръавн бўлса ҳам, унга юмшоқ гапириб, тушунтириб, даъват қилиш керак.\nАллоҳ таоло Ўз пайғамбарларини қўллаб-қувватлаш, кишиларга уларнинг ҳақиқий пайғамбар эканини тан олдириш учун мўъжизалар беради. Мусо алайҳиссаломга ҳам Аллоҳ таоло кўплаб мўъжизалар берган. Мўъжизани Қуръони Карим баъзида «оят-аломат» дейди. Бу оятдаги улкан аломатдан мурод Мусо алайҳиссаломга берилган катта мўъжиза – қўлларидаги ҳассанинг илонга айланишидир. Демак, шу мўъжизани у зот золим фиръавнга кўрсатдилар. Шунда\n«Кейин (одамларни) тўплади ва нидо қилди» (23-оят)\n«Мен сизларнинг энг олий роббингизман», деди» (2 оят).\nЯъни робблик даъвосини қилди. Қилганда ҳам, энг олий робблик даъвосини қилди, чунки Мусо алайҳиссалом фиръавнни ҳам, бошқаларни ҳам Роббул оламинга ибодат қилишга даъват қилган эдилар. Фиръавн ўзининг бу иши ила «Мусо даъват қилаётган Робб эмас, энг олий робб менман», демоқчи бўлди.\nВаъдалашилган кунда бўлиб ўтган беллашувда Мусо алайҳиссалом сеҳргарлар устидан ғолиб келдилар. Ўзлари қилиб юрган нарса ботил экани аён бўлиб, Аллоҳга иймон келтирган сеҳргарларни фиръавн осишга буюрди, уларни қатл қилди. Сўнг Бану Исроилга нисбатан озорлар яна ҳам шиддатли тус олди. Шунда Аллоҳ субҳанаҳу ва таоло фиръавнни в унинг қавмини қаҳатчилик – очарчилик йиллари билан сиқувга олди. Шунда ҳам улар ўз ишларидан қайтишмагач, Аллоҳ таоло уларга бошқа уқубатларни ҳам нозил қилди.\nЯъни Аллоҳ таоло фиръавн ва унинг аҳли ваъз-насиҳатга қулоқ тутсин, инсофу иймонга келсин, қилаётган жиноятларидан қайтсин деб, уларга муфассал тарзда, алоҳида-алоҳида қилиб оят-белгиларни юборди. Баъзи уламоларнинг фикрича, Исро сурасида «Батаҳқиқ, Мусога тўққизта очиқ-ойдин оят-мўъжиза бердик» дейилишига қараганда, тўққиз йилда тўққизта оят-мўъжиза юборилган, чупончи: асо, қўл, қаҳатчилик, мева ва жонларни нуқсонга учратиш, тўфон, чигиртка, мита, бақа ва қон.\nБу ҳолат ҳақида имом Ибн Жарир Табарий Саъид ибн Жубайp розияллоҳу анҳудан қуйидаги ривоятни келтирадилар:\n«Мусо алайҳиссалом фиръавннинг ҳузурига келиб, «Бану Исроилни мен билан қўйиб юборгин» деганида, фиръавн кўнмади. Шунда Аллоҳ таоло уларнинг устига тўфон - шиддатли ^мгир юборди. Устларидан сел қилиб қуйди. Улар «Бу илоҳий ачоб бўлса керак», деб қўрқишди ва Мусога: «Роббингга дуо цил, биздан ёмғирни даф этсин. Биз сенга иймон келтирамиз ва liauy Исроилни сен билан қўйиб юборамиз», дейишди. Мусо амайҳиссалом дуо қилган эдилар, ижобат бўлди. Бироқ улар иймон келтиришмади, Бану Исроилни қўйиб ҳам юборишма-ди. Уша йили Аллоҳ уларга бундан олдин етишмаган турфа шроат, мева ва ўт-ўланларни ўстирди. Улар: «Биз орзу қилган парса шу эди», дейишди. Аллоҳ уларнинг устидан чигиртка иалосини юбориб, ўсимликларга завол етказди. Улар чигирт-калардан ўсимликларга етаётган зарарни кўриб, набототнинг уруғи ҳам қолмаслигига ишонишди ва: «Эй Мусо, Роббингга дуо қил, биздан чигиртка балосини даф этсин, биз сенга иймон келтирамиз ва Бану Исроилни сен билан қўйиб юборамиз», дейишди. Мусо алайҳиссалом дуо қилдилар. Аллоҳ уларни чигиртка балосидан халос этди. Улар эса яна иймон келтиришмади, Бану Исроилни ҳам қўйиб юборишмади. Улар донларни уйда сақлашни ўрганиб олишди ва хотиржам: «Энди сақлаб олаверамиз», дейишди. Шунда Аллоҳ уларга митани (доннинг ўчидан чиқадиган қурт) юборди. Улардан бир киши тегирмонга ўн жариб (дон) олиб борса, ўн қафиз ҳам ун чиқмайдиган бўлди. Шунда улар: «Эй Мусо, Роббингга дуо қил, биздан митани даф этсин, биз сенга иймон келтирамиз ва Бану Исроилни сен билан қўйиб юборамиз», дейишди. Мусо алайҳиссалом Аллоҳга дуо қилдилар ва улардан бу азоб йироқлашди. Аммо улар Бану Исроилни қўйиб юборишдан яна бош тортишди.\nБир куни Мусо алайҳиссалом фиръавннинг ҳузурида ўтирганларида бирдан бақанинг овозини эшитиб қолдилар ва фиръавнга: «Сен ва қавминг буни нима деб ўйлайсан?» дедилар. У (фиръавн): «Бу ҳам бир бало бўлмаса эди», деб жавоб берди. Кечга бориб уларнинг ҳар бири томоғигача бақага кўмилиб ўтирар, гапирмоқчи бўлишса, оғизларига бақа кириб кетар эди. Улар яна Мусога: «Роббингга дуо қил, биздан манави бақаларни даф этсин. Кейин биз сенга иймон келтирамиз ва Бану Исроилни сен билан бирга қўйиб юборамиз», дейишди. Аллоҳ улардан балони даф этди, лекин қавм яна иймон келтирмади. Сўнг Аллоҳ уларнинг устига қон балосини юборди. Анҳорлардан, қудуқлардан, идишларидан сув олмоқчи бўлишса, янги қон чиқар эди. Улар бу ҳакда фиръавнга арз қилиб: «Биз қон балосига учрадик. Тоза ичимлик қолмади», дейишди. Фиръавн: «У (Мусо) сизларни сеҳрлаб қўйган бўлса, ажаб эмас», деди. Улар: «Қаердан сеҳрлайди? Биз идишларимизда сув топа олмаяпмиз, янги қондан бошқа ҳеч вақо йўқ!» дейишди. Сўнг келиб: «Эй Мусо, Роббингга дуо кил, биздан қон балосини кўтарсин. Кейин биз сенга иймон келтирамиз ва Бану Исроилни сен билан бирга қўйиб юборамиз», дейишди. Бало даф бўлди. Улар яна иймон келтиришмади, Бану Исроилни қўйиб ҳам юборишмади». Аллоҳ таоло Тоҳо сурасида хабар берган: «Мусога «Бандаларим ила кечаси йўлга туш, уларга денгиздан қуруқ йўл оч, етиб олишларидан хавф қилма ва қўрқма», деб ваҳий қилдик» (77-оят).\nФиръавннинг зулми ва туғёни яна ҳам авжига чиқди. Ўшанда Аллоҳ таоло пайғамбари Мусо алайҳиссаломга ўз қавми билан Шом диёрига ҳижрат қилишни буюрди. Фиръавн ва унинг одамларидан қочиб, Қизил денгизнинг шимолидаги тор қисмига етганларида Аллоҳнинг изни билан Мусо алайҳиссалом ҳассалари билан денгизни урдидар. У ер дан осон ўтадиган йўл очилди. У зот қавмлари билан мана шу йўл орқали ўтиб олдилар.\n«Фиръавн лашкарлари билан уларнинг ортидан таъқиб этди. Денгиз уларни ўраганича ўраб олди» (78-оят). Фиръавн ўз аскарлари билан Бану Исроилни қувиб келиб, ортларидан денгизга тушди. Улар денгиз тубида кетишаётган бир пайтда тўхтаб турган сув бирдан ҳаракатга келди ва барчалари тўлқинлар остида қолиб кетишди. Аллоҳ таоло уларни шу зайлда ҳалок қилди. Мусо алайҳиссалом ва у зот билан бирга бўлганлар эса қирғоқнинг нариги томонига эсон-омон етиб олишди.\n«Фиръавн ўз қавмини адаштирди, тўғри йўлга бошламади» (79-оят).\nОқибат шу тарзда якун топди. Худога эмас, фиръавнларга эргашганлар доимо шундай оқибат топадилар.\nАллоҳ таоло фиръавн ва унинг лашкарини ғарқ этиб, Бану Исроилни зулм, жабр-ситамдан озод қилди.\nЯҳудийлар Мусо алайҳиссаломдан егулик-таом сўрашди. Аллоҳ таоло уларга осмондан манн (ширинлик, таом) ва салво (пиширилган бедана) туширди. Мусо алайҳиссалом улар билан юришни давом эттириб, ниҳоят Сийно минтақасига етиб бордилар. Мусо алайҳиссалом тоққа чиқиб, у ерда қирқ кун турдилар. Ўшанда Аллоҳ таоло у зот билан бевосита гаплашди ва Тавротни нозил қилди, тошдан бўлган лавҳларга ёзилган насиятларни берди. Сўнг Мусо алайҳиссалом ўз қавмларига қайтдилар. Уларнинг тилладан ўзлари ясаб олган бузоққа ибодат қилаётганларини кўриб, жуда қаттиқ ғазабландилар. Сўнгиқоб тарзида уларга бир-бирларини ўлдиришга амр қилдилар, Бу амр Аллоҳдан бўлган эди. Шундан сўнг у зот қавмларига Аллоҳ субҳанаҳу ва таоло уларга тийҳни, яъни адашиб-улоқиб юришни, зое бўлишни ёзгани, бу ишлар Сийно саҳросида қирқ йил давом этиши ҳақида хабар бердилар.\nМусо алайҳиссалом Ҳорун алайҳиссаломдан кейин вафот этдилар. Бану Исроилни Муқаддас заминга у зот эмас, Юшаъ ибн Нун олиб кирдилар. Мусо алайҳиссалом бу дунёни 120 ёшларида тарк этдилар ва Ўлик денгизининг шимоли-шарқий тарафида, Муоб минтақасидаги Нибу (Небо) тоғига дафн этилдилар.\nМусо алайҳиссаломнинг қиссалари Қуръони Каримда энг кўп келган қиссадир.\nМулоҳаза қилинса, Мусо алайҳиссалом инсоният илоҳий таълимотлардан жуда ҳам узоқлашган бир пайтда пайғамбар бўлганликлари англашилади.\nУ зот пайғамбар бўлиб келган қавм подшоҳни «илоҳ» деб эътиқод қилган, жамият эса ўзида барча нобакорликларни мужассам этган эди. Улар ҳар бир каттаю кичик масалада илоҳий таълимотдан узоқлашиб, ўзлари ихтиро қилган нобакорликларга амал қилишга ўтиб олишганди.\nШунинг учун Мусо алайҳиссалом уларга кўплаб тушунтириш ишлари олиб борган бўлсалар ҳам, у зотнинг қавмларидан бўлган бир гуруҳ ёшлардан бошқа ҳеч ким илоҳий йўлга юрмади. Аксинча, улар ўзларига пайғамбар бўлиб келган зотни ўлдиришга қасд қилишди.\nМусо алайҳиссаломнинг фиръавн ва унинг аҳли билан бўлган курашлари кофир қавмнинг Аллоҳ таоло томонидан ғарқ қилиниши ила якунланди.\nБошқа пайғамбарларнинг қиссаларида кофир қавм ҳалок бўлади, пайғамбар ва унга иймон келтирганлар нажот топадилар, аммо Мусо алайҳиссалом қиссасида асосий воқеалар кофир қавм ҳалок бўлганидан кейин бошланади. Фиръавн ва унинг қавми ҳалок бўлганидан кейин Мусо алайҳиссалом ва у зотнинг акалари Ҳорун алайҳиссалом ўз қавмлари билан юзма-юз қоладилар.\nУзоқ муддат қулликда, азоб-уқубатда яшаган бу қавм А.ллоҳ таоло озод қилиб, Ўз неъматларини ато қилганидан кейин турли ношукрликлар қилишни бошлади.\nМусо алайҳиссалом уларни инсофга, шукр қилишга чақириб, даъват қилиб, кўп уриндилар. Аллоҳ таоло ҳам уларга танбеҳ учун турли азоб-уқубатларни йўллаб турди. Аммо халқ инсофга келмади. Бану Исроилнинг нобакорлиги борган сари кучайиб бораверди. Охир-оқибат Аллоҳ таоло уларнинг ёш болаларидан бошқа барчаларини доимий адашувда ўлиб кетишларини ирода қилди.\nМусо алайҳиссаломнинг қиссалари Қуръони Каримда бунчалик кўп келишининг асосий сабабларидан бири Бану Исроил илоҳий китобга – Тавротга амал қилиб яшаши талаб этилган қавм эди. Мусулмонлар ҳам охирги илоҳий китоб – Қуръони Каримга амал қилиб яшашлари лозим ва нобуд умматдир. Ана шу маънода улар ҳаммадан кўра Бану Исроилдан кўпроқ ибрат олишлари ва улар йўл қўйган хатоларни такрорламасликлари керак. Шунинг учун ҳам Қуръони Карим бу масалага алоҳида эътибор берган.\nФИРЪАВНЛАРДАН КЕЙИНГИ МИСР\nМусо алайҳиссалом давридаги фиръавн ҳалок бўлгач, фиръавнлар давлати заифлашди. Милоддан аввалги 525 йилда Мисрни форслар, кейинроқ Александр Македонский раҳбарлигидаги иғриқийлар босиб олишди. Ундан сўнг Мисрга батолима (батламийлар, птолемейлар) деган сулола, ундан кейин румликлар ҳукмронлик қилишди. Сўнг Мисрда насроний дини тарқалди ва у ернинг аҳолиси «қибтлар» деган ном билан танилди. Ислом фатҳи келгунча шу зайлда давом этишди ва Ислом уларни залолатдан қутқарди.\nБЕШИНЧИ ФАСЛ. АРАБИСТОН ЯРИМОРОЛИ;\nШуайб алайҳиссалом ва у зотнинг қавмлари қиссасси;\n Фиръавнлар – қадимги Миср подшоҳлари.\n Жариб, қафиз – ўлчов бирликлари. 1 жариб 132 литр, 4 қафиз эса 33 литр сиғимга тенг.\nДругие материалы в этой категории: « Қуръон илмлари: ВАҲИЙНИ ТУШУНИБ ЕТМАСЛИК (давоми)\tҚуръон илмлари: ВАҲИЙНИ ТУШУНИБ ЕТМАСЛИК »


Ўзбекистонликларнинг қотили жазога тортилди\nБасира Россиянинг Самара вилоятида ўзбекистонлик икки мардикорнинг ваҳшиёна ўлдирилиши билан боғлиқ “каллакесарлар иши” номини олган жиноят иши юзасидан суд жараёни якунланди.\nМазкур жиноят иши материалларига кўра, ўтган йил 3 майда самаралик Владимир Калядинцев болта билан ўзбекистонлик мардикорнинг бошини танасидан чопиб ташлаган. Қишлоқ хўжалиги академияси талабаси Роман Беспаловни эса ўзбекистонлик яна бир мардикорнинг бошини танидан жудо қилишга мажбурлаган.\nСамара вилояти суди раиси ўринбосари Надежда Мерзликинанинг билдиришича, мазкур жинояти учун В.Калядинцев 20 йилга озодликдан маҳрум этилган. Суд уни жазони қаттиқ тартибли колонияда ўташга ҳукм қилган.\n“Ўлдирилган Тожиддин Раҳмоналиев ва Арслон Искандаров Ўзбекистон фуқаролари бўлиб, қурилишда ишлаган”, - деди Н.Мерзликина.\nДавлат айбловчиси Александр Канаев эса шу вақтгача “бу қадар қонхўр ва ғайриинсоний” жиноят ишини кўриб чиқишда қатнашмаганини, суд ҳукмини эса адолатли ҳисоблашини таъкидлади.\nТергов хулосасига кўра, ўзбекистонлик бир мардикорини ўлдирган талаба Роман Беспалов одам ўлдиришга мажбур этилганлиги боис, суд жараёнида гувоҳ сифатида иштирок этган.\nР.Беспаловнинг айтишича, ўтган йил май ойида уни нотаниш шахслар ўғирлаб, ўрмонга олиб борган. У ерда камуфляж кийган шахслар ва боғланган икки мардикор бўлган. Жиноятчилар мардикорлардан бирини ўлдириб, талабани иккинчисини ўлдиришга мажбурлаган. Улар жиноятни видеотасвирга олган.\nЖиноятчилар Р.Беспаловдан 2004 йилда уни урганликлари тўғрисидаги кўрсатмасини ўзгартиришни талаб қилган ва қўйиб юборган. Акс ҳолда у мардикорни ўлдираётгани тасвирга олинган видеотасмани прокуратурага бериш билан пўписа қилишган. Талаба эса икки ҳафтадан кейин бўлиб ўтган жиноят ҳақида милицияга хабар берган.\nСуд жиноятда гумон қилинган фақат бир айбланувчи устидан ҳукм чиқарди. Жиноят содир этишда иштирок этган бошқа шахслар ҳунузгача топилгани йўқ.\n20 йилга озодликдан маҳрум этилган В.Калядинцевнинг адвокатлари суд ҳукми юзасидан кассация шикояти берилишини маълум қилди.


Кийиниў мәденияты – әдеплилик белгиси » Қарақалпақ филологиясы ҳәм журналистика факультети\nҚарақалпақ филологиясы ҳәм журналистика факультети » Жаңалықлар » Кийиниў мәденияты – әдеплилик белгиси\nКийиниў мәденияты – әдеплилик белгиси\n3-05-2019, 13:00 / 3 251 /\nБүгин адамлардың кийимине қарап оның жасы, жумыс орны, пикири, ишки дүньясы, мәденияты ҳәттеки психологиясын да билиўимиз мүмкин. Себеби, биринши көрген адамымыз ҳақкында түсиник ериксиз түрде оның кийимине қарап бериледи. Сонлықтан да ата-бабаларымыз «Кийимиңе қарап күтип алады…» деген гәпти бийкарға айтпаған. Бирақ қайсы орынға қандай кийим кийиў керек екенлигин билмей, көпшилик ўақытларда қыйналатуғынымыз бар гәп. Мине, усы кийиниў мәдениятын жаслардың тәрбиясына енгизиў бойынша жүдә көп мәрте айтылады, түсиник жумыслары жүргизиледи, мастер класслар өткериледи. Әлбетте, булар бийкардан-бийкарға емес. Себеби, жаслардың кийиниў мәденияты олар тәрбияланып атырған оқыў орынларының, орталықтың тәрбип-интизамын, жумысларын көрсетип турады.\nЖақында Бердақ атындағы Қарақалпақ мәмлекетлик университетинде студент қызлар арасында «Кийиниў мәденияты – әдеплилик белгиси» атамасындағы кийимлер көргизбеси болып өтти. Бунда ҳәр бир факультет жәмәәтинен саралап алынған шебер қоллы студентлердиң қолынан дөреген кийимлери дыққатқа усынылды. Студент қызлардың кийимлер көргизбеси көтериңки кейпиятта күтип алынды. Көргизбеге қойылған кийимлер жасларда үлкен тәсирлер ҳәм қызығыўшылық оятты.\nФакультет студентлериниң арасынан ең жақсы кийимлер көргизбесин усынған Шет тиллери факультети Аўдарма теориясы ҳәм әмелияты қәнигелигиниң 3-курс студенти Сейдеметова Айнура көпшиликтиң алғысына миясар болды. Оның дөреткен кийимлери көпшиликтиң кеўлинен орын алды ҳәм университеттиң, сондай-ақ, Өзбекстан Миллий Тикланиш демократиялық партиясының «Ҳүрмет жарлығы» менен сыйлықланды.\nОқыў менен бирге усындай ийгиликли ислер менен шуғылланып жүрген студентлерге таўсылмас күш-жигер тилеймиз.\nЖурналистика тәлим бағдары 2-курс студенти\nУстазлардың әмелиятшылар ҳаққында пикири қандай?\n«Қабуснама» китабының әҳмийети


Сайёрамизнинг энг чиройли ороллари рейтинги эълон қилинди\n10:20 / 18.02.2019\nФото: CC0 / MikeCleggPhoto /\nСайёрамизнинг энг чиройли ороллари рейтинги тузилди, деб хабар берди 10BestLook нашри.\nПляжда ҳордиқ чиқаришни хуш кўрувчилар учун сайёрамизнинг энг гўзал оролларини ўз ичига олувчи бу жамланма қизиқарли бўлиши аниқ.\nЭнг яхши пляжлар, аквамарин рангдаги сув, гўзал манзаралар ва тинчлантирувчи сокинлик – бу ороллардан бирига боришга қарор қилган сайёҳларни мана нималар кутмоқда.\nБу грек ороли ўзининг кўк рангдаги эшиклари ва томларига эга оқ уйчалари билан маълум. Санторинида уйқудаги вулқонлар мавжуд бўлиб, шу сабабли унда қора қумли пляжларни учратиш мумкин.\nТаиланднинг Краби вилоятида 6 та оролдан иборат Пхи-Пхи архипелаги жойлашган. Бу жойни Леонардо Ди Каприо иштирокидаги “Пляж” фильми машҳур қилган.\nОқ қум, тиниқ сув ва ажойиб ландшафтлар ушбу оролни Таиландга келувчи сайёҳлар орасида оммалаштирган.\nФото: REUTERS / © WSL/ Cestari SOCIAL: @kc80\nФижи Республикаси Тинч океанидаги 300 дан кўпроқ оролдан иборат ва уларнинг барчаси ўзича гўзал.\nМаҳаллий аҳоли сайёҳларни илиқ кутиб оладилар. Сайёҳлар бу ерда дайвинг, снорклинг, серфинг ва балиқ овлаш билан машғул бўлишлари мумкин. Машҳур инсонлар папараццидан дам олиш учун айнан Фижини танлашади.\nМаврикийни Ҳинд океанининг қимматбаҳо тоши дейишади.\nҚордек оппоқ пляжлар ва ложувард сув романтик муҳитни яратади. Оролни маржонқоялар ўраб олган, шу сабабли ниқоб билан сув остида сузиш кўплаб ижобий таассуротларни туҳфа қилади.\nБалида серфингдан тортиб кўп сондаги ибодатхоналарга ташриф буюришгача кўплаб эрмаклар бор. Гўзал пляжлар, ҳар нарсага қизиқувчи маймунлар яшайдиган ажойиб ўрмонлар ва ҳайратланарли диққатга сазовор жойлар бутун дунёдан сайёҳларни Индонезияга жалб қилади.\nГавайи ўзининг “олтин” пляжлари ва бамбук ўрмонлари билан машҳур. Мауи оролида вулқон кратери мавжуд, бироқ сайёҳлар бу оролни қуёшли об-ҳавоси ва феруза ранг суви учун қадрлайдилар.\nЯмайканинг 11 кмдан кўпроққа чўзилган пляжи оролнинг бош диққатга сазовор жойи ҳисобланади. Бу ерда сайёҳлар нафақат пляж ҳордиғидан завқланишлари, балки оролнинг пойтахти Кингстоннинг бой маданий ҳаётидан баҳраманд бўлишлари мумкин.\nБора-Бора, Француз Полинезияси\nҲақиқий гўзаллик – бу шаффоф мовий сувда турли балиқлар, тошбақалар ва акулаларни кўриш имкониятидир. Бора-Борада сув остида сузиш ва қалин палма ўрмонлари орқали сайр қилиш учун эҳтимол энг яхши муҳит мавжуд. Бироқ бу курортнинг ўзига тортувчи бош жиҳати унинг мовий кўрфази ҳисобланди.\nҲинд океани марказида мингдан кўпроқ оролдан иборат ороллар занжири жойлашган. Оқ қумли пляжлар, ўзига ром этувчи сокинлик ва мукаммал иқлим ушбу оролларнинг сайёрамиздаги энг “жаннатмакон” жой сифатида донг таратишига сабаб бўлган. Бу ерга ташриф буюриш учун энг яхши вақт ноябрдан майгача оралиқ ҳисобланади. Бу вақтда об-ҳаво қуруқ ва илиқ бўлади. Бу ерда июндан октябргача муссон ёмғирлари мавсуми ҳукм суради.\nФото: CC0 / nike159 /\nСейшел ороллари архипелагига Ҳинд океанида жойлашган 115 та орол киради. Кўплаб жуфтликлар ушбу оролларни никоҳ қуриш ёки асал ойини ўтказиш учун танлайдилар. Бу ерда дайвинг, яхтинг ва денгиз балиқчилиги билан шуғулланиш мумкин.\n09:01 / 22.10.2019\nФилиппинда 500 тадан кўпроқ янги орол аниқланди\n17:21 / 28.01.2019\nҚайси давлатлар энг кўп оролларга эга?\nСейшель ва Мальдивлар Ер юзидан йўқолиб кетиши мумкин\n07:52 / 09.09.2017\nГлобал исиш туфайли Тинч океанидаги бир нечта орол сув остига ғарқ бўлгани аниқланди


hidoyat.uz – “Мовароуннаҳр” нашриётининг сайти - БАРМОҚЛАРДА ЯШИРИНГАН СИР\nБАРМОҚЛАРДА ЯШИРИНГАН СИР\n2016 йил 21 январ\nАллоҳ таоло: «Қиёмат куни билан қасамёд этурман. Яна маломатчи нафс билан қасамёд этурманки, (қиёмат куни қайта тирилиб, ҳисоб-китоб қилинурсиз)! Инсон унинг (чириб кетган) суякларини сира тўплай (тиклай) олмайди, деб Биздан гумон қилурми?! Йўқ, Биз (ўша куни) унинг бармоқларини (ҳам тиклаб) текислаб қўйишга қодирмиз», деб марҳамат қилади (Қиёмат, 1–4).\nАллоҳ таоло сурани Қиёмат куни билан қасам ичишдан бошламоқда. Кетма-кет келган қасамлар унинг ортидан келадиган хабарнинг нақадар муҳим эканига ишора қилади. Бу хабар Қиёмат куни содир бўладиган – инсонларнинг қайта тирилтирилиши хабари эди. Қиёмат куни инсонларни Аллоҳ таоло қайта тирилтириши аниқ бўлиб, одамларнинг суяклари чириб кетганлиги бунга асло монелик қила олмайди. Ояти каримада нафақат суякларнинг тикланиши, балки уларнинг терилари, ҳатто бармоқлардаги ўта нозик ва мураккаб чизиқлар ҳам ўз ҳолига келтирилиши таъкидланмоқда. Нега Оламлар Рабби одамлардаги юзлаб аъзолар ичида айнан терига, тери бўлганда ҳам, одатда инсоннинг ўзи унча эътибор қилмайдиган бармоқлар терисидаги изларга алоҳиди урғу бермоқда?!\nБармоқ излари ҳақида Абу Али ибн Сино “Тиб қонунлари” асарида сўз юритган: “Аъзоларда мизож мўътадиллигига келсак, билмоғинг керакки, ҳақиқий мўътадилликка энг яқин аъзо гўшт, ундан ҳам яқинроғи теридир. Гавда терисининг энг мўътадили қўл териси бўлиб, қўл терисининг энг мўътадил жойи кафт териси, кафтнинг мўътадил жойи бу кафт ўртасининг териси, бундан ҳам мўътадилроғи эса бармоқ териси, бармоқнинг энг мўътадил жойи бармоқ учи терисидир”, деганлар. Қолаверса, инсон танасидаги тук билан қопланмайдиган ягона жой кафт ичи терисидир.\nҲозирги кунда биолог олимлар олиб борган тадқиқотлар натижасида, антропология соҳасида янги усул – дерматоглификага асос солинди. Дерматоглифика (юнонча derma – тери, glyphe – расм) махсус фан бўлиб, бармоқ, кафт терисидаги нақшлар ва чизиқларнинг юзага чиқишида ирсият таъсирини ўрганади. Бу тушунчани фанга олимлардан Камминс ва Мидоллар киритди. Теридаги бу тасвирлар тери юзасидаги бўртмачалар ҳисобига пайдо бўлади.\nДерматоглификанинг бир қисми бўлган “Дактилоскопия” фани фақат бармоқ учидаги нақшларнигина ўрганади. Бармоқлар терисида тасвирлар ҳосил бўлишини махсус генлар бошқариб туради. Бармоқ учларидаги чизиқлар уч хил кўринишда бўлиши мумкин: ёйсимон, илмоқсимон ва айланасимон. Ўнта бармоқлардаги чизиқчалар сони эркак ва аёлларда турлича бўлади. Эркакларда жами чизиқлар сони 130–150 та бўлса, аёлларда 110–135 тани ташкил этади. Одатда, инсонларда Х хромосома сони камайганда, чизиқлар сони кўпаяди. Фақат аёлларда учрайдиган ирсий касаллик – Шершевский Тернер (XO) синдромига чалинганларда бу чизиқлар сони 178 та ва фақат эркакларда учрайдиган Клайнфелтер синдромига учраганларда (ХХХY) эса жами 43 тани ташкил этади. Булардан маълум бўладики, эндиликда ирсий касалликларни аниқлашда бармоқ изларидан ҳам фойдаланиш мумкин.\nБармоқлар учидаги нақшлар ҳар бир ирққа мансуб кишиларда ўзига хос кўринишга эга. Масалан, рус, украин ва белоруслардаги бармоқ излари бир-бирига жуда ўхшаш. Бу улар келиб чиққан ирқнинг бирлигини билдиради. Аммо бармоқдаги изларнинг бирортаси бошқа кишида ҳеч қачон айнан такрорланмайди. Теридаги бу хусусиятни илк бор инглиз олими Фрэнсис Галтон пайқаган эди. 1880 йили Сер Франсис Голт олиб борган тадқиқотдан сўнг, бармоқ изларидан фойдаланиш кишилар шахсини тасдиқловчи илмий усулга айланди. Демак, бармоқ изларидаги мўъжизаларни олимлар ХIХ асрда аниқлашди.\nТарихда Ўрта Осиё халқларида ҳужжатларга имзо сифатида бармоқ изларини тушириш урф бўлган.\nТеридаги нақшлар тасвири эмбрионал ривожланишининг олти ойлиги босқичида бутунлай ҳосил бўлади. Шуниси қизиқки, ҳатто бармоқ териси емирилганда, куйганда ёки кесилганда ҳам улардаги чизиқчалар олдин қандай бўлса, шундай тикланади. Ҳозирги кунда суд-тиббий экспертизасида номаълум шахсни аниқлаш учун, жиноят-қидирув ишларида ва ирқларни аниқлашда дермотоглификадан унумли фойдаланилади.\nТошкент педиатрия тиббиёт институти талабаси\n1703 марта ўқилган.


Муниса Ризаева: «Райҳон ўзидан-ўзи сиздан ҳафа бўлиб қолади ва яна бирдан сиз билан яхши бўлиб қолади» - 24 Декабря 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 26.01.2020, 09:28\nГлавная » 2019 » Декабрь » 24 » Муниса Ризаева: «Райҳон ўзидан-ўзи сиздан ҳафа бўлиб қолади ва яна бирдан сиз билан яхши бўлиб қолади»\n"Райҳоннинг битта жиҳати бор – у ўзидан-ўзи сиздан ҳафа бўлиб қолади ва яна бирдан сиз билан яхши бўлиб қолади. Оҳирги марта менга Райҳон смс ёзди "мен сендан ҳафа бўлиб юргандим лекин сен менинг тушимга кирдинг. Сен эса мени unfollowed қилдинг (инстаграмимда ўқимай қўйдинг), мен ҳам шунинг учун сени unfollowed қилдим. Лекин ҳали ҳам тушинмадим сен мендан нега ҳафа бўлганингни”. Мана шунақа нарса. Ўзим ҳам билмадим нимага ҳафа бўлди ва нега яна ҳафа бўлмади. Ҳозир яна яхшимиз”, – дейди Муниса Ризаева.